polyglot-tagger/wikipedia-language-snippets-filtered huggingface dataset:
ತಣಿಸದ ಜ಼ೀನಾನ್ ಅನಿಲಕ್ಕೆ ನೀರಾವಿಯನ್ನು ಪ್ರಯೋಗಿಸಿದರೆ ನಿರ್ವರ್ಣವಾದ ಸ್ಫಟಿಕಾಕೃತಿಯುಳ್ಳ ಜಲಸಂಯುಕ್ತಗಳು ಉಂಟಾಗುವುವು ಎಂದು 1925ರಲ್ಲಿ ಟಮ್ಮನ್ ಮತ್ತು ಕ್ರೀಗೆ ವರದಿ ಮಾಡಿದ್ದಾರೆ. 25 ವಾಯುಮಾನ ಒತ್ತಡಕ್ಕೆ ಈಡಾದ ಜ಼ೀನಾನ್ ಜಲಸಂಯುಕ್ತ , 240 ಉಷ್ಣತೆಯವರೆಗೂ ಸ್ಥಿರವಾಗಬಲ್ಲದು. ಹೀಗೆ ಜಡಾನಿಲವೆಂದು ಪರಿಗಣಿಸಲ್ಪಟ್ಟಿದ್ದ ಈ ಧಾತುವೂ ಸಂಯೋಜನಾ ಪ್ರವೃತ್ತಿಯನ್ನು ಪ್ರದರ್ಶಿಸುವುದರಿಂದ ಅದನ್ನು ರಾಜಾನಿಲ ಎಂದು ಕರೆಯುವುದು ಸಮಂಜಸವಾಗಿದೆ.
ಜೀನಾನ್ ಒಂದು ಅನಿಲ ಮೂಲಧಾತು. ಇದೊಂದು ಬಣ್ಣರಹಿತ, ವಾಸನೆರಹಿತ ಶ್ರೇಷ್ಠಾನಿಲ . ಇದನ್ನು ಅತೀ ಪ್ರಕಾಶಮಾನವಾದ ಕೆಲವು ವಿದ್ಯುದೀಪಗಳ ತಯಾರಿಕೆಯಲ್ಲಿ, ಕೆಲವು ರೀತಿಯ ಲೇಸರ್ಗಳಲ್ಲಿ, ವೇದನಾರೋಧಕಗಳಲ್ಲಿ ಉಪಯೋಗಿಸಲಾಗುತ್ತದೆ.
ವಿದೇಶಿ ಜೊತೆ ಯಾಗಿ ಕೆಲಸಮಾಡುವುದು ಅನಿವಾರ್ಯ. ನಮ್ಮಲ್ಲಿ ಅಂತಹ ಟೆಕ್ನೊಲೋಲಜಿ, ಬೆಳೆಸಿ ಅದು ತನ್ನ ಗಟ್ಟಿಯಾದ ಬೇರುಬಿಡುವವರೆಗೆ, ನಾವು ಅತ್ಯಂತ ಜಾಗರೂಕತೆಯಿಂದ ಕೆಲಸಮಾಡಬೇಕು. 'ಸುಮಂತ್ ಮೂಲ್ಗಾಂವ್ ಕರ್,' ನಮ್ಮ ಕೆಲಸಮಾಡಿಕೊಳ್ಳಲು ನಮ್ಮದೇ ಅದ ವರ್ಕ್ ಶಾಪ್ , ವನ್ನು ನಿರ್ಮಿಸುವ ಕೆಲಸ ಅವರು ಕೈಗೊಂಡರು. ಇದು ಅತ್ಯಂತ ಶ್ಲಾಘನೀಯವಾದ ಕೆಲಸ. ಪ್ರತಿ ಕೆಲಸಗಾರನನ್ನೂ ಅವನ ಕೆಲಸದ ವೈಖರಿಯನ್ನು ಉತ್ತಮಪಡಿಸಲು ಹೊಸ ತಿಳುವಳಿಕೆಯನ್ನು ಕೊಡುವ ಮಟ್ಟದಲ್ಲಿ ತಯಾರು ಮಾಡಿದರು. ಕಾರ್ಯ ಕುಶಲತೆ. , , ಆವರ ಕೂಸು. ಕಂಪೆನಿಯನ್ನು ನಡೆಸಿಕೊಂಡುಹೋಗುವಾಗ ಅನೇಕ ಕಷ್ಟಗಳನ್ನು ಅವರು ಅನುಭವಿಸಬೇಕಾಯಿತು. " , , ", ಇದು 'ಸುಮಂತ್ ಮೂಲ್ಗಾಂವ್ ಕರ್,' ಪದೇ ಪದೇ ಹೇಳುತ್ತಿದ್ದಮಾತುಗಳು. ಹೊಸದೊಂದು ವ್ಯವಸ್ಥೆಯನ್ನು ಸ್ಥಾಪಿಸಿ ಅದನ್ನು ಬೆಳೆಸುವುದು ನಿಜವಾಗಿಯೂ ಕಷ್ಟಸಾಧ್ಯದ ಮಾತು. ಸಹಜನರ ಜೊತೆಯಲ್ಲಿ, ತಾವೂ ದುಡಿದು, ಕೆಲವು ಮಟ್ಟದವರೆಗೆ ತಾವೇನಿರ್ಧರಿಸುವ ಸ್ವಾತಂತ್ರ್ಯ , ಸಹಕಾರಗಳನ್ನು ಮತ್ತು ಅಧಿಕಾರಗಳನ್ನೂ ಅವರಿಗೆಕೊಡುವುದರಿಂದ ಹೆಚ್ಚಿನ ಕೆಲಸವನ್ನು ಅಪೇಕ್ಷಿಸಬಹುದು. ' ,'ಕೆಲಸದಲ್ಲಿ ತೊಡಗಿರುವ ಜನರನ್ನು ಹುರಿದುಂಬಿಸಿದಾಗ, ಅವರಲ್ಲಿನ ಸುಪ್ತಶಕ್ತಿಸಾಮರ್ಥ್ಯ ಗಳನ್ನು ಹೊರತೆಗೆಯಬಹುದು.
ಪಲ್ಯೂಶನ್ ನಿವಾರಿಸಲು, ಒಳ್ಳೆಯ ವೃಕ್ಷಗಳನ್ನು ನೆಟ್ಟು, ಕಾರ್ಖಾನೆಯ ಸುತ್ತಮುತ್ತಲಪರ್ಯಾವರಣವನ್ನು ಕಾಪಾಡುವ ಕ್ರಿಯೆಗೆ, ಆದ್ಯತೆ ಕೊಟ್ಟರು.
ಕೈಗೆ ತೆಗೆದುಕೊಂಡ ಕೆಲಸದಲ್ಲಿ ಪ್ರೀತಿ, ಅದರಲ್ಲಿ ದಕ್ಷತೆ, ಸಾಧಿಸುವ ಛಲ, ಕೆಲಸದಲ್ಲಿ ಆಸಕ್ತಿ ಮತ್ತು ಪ್ರೀತಿ, ಇವು 'ಸುಮಂತ್ ಮೂಲ್ಗಾಂವ್ ಕರ್' ರಲ್ಲಿ ಬೇರೂರಿದ್ದ ಶ್ರೇಷ್ಟ ಗುಣಗಳು. ಅವರು ಒಳ್ಳೆಯ ಪ್ರಕೃತಿಪ್ರಿಯರು. ಟೆಲ್ಕೋ ಕಂಪೆನಿಯ ಪರಿಸರದಲ್ಲಿ ಮೊದಲು ಅವರು ಮರಗಳನ್ನು ನೆಡುವ ಕೆಲಸವನ್ನು ಕೈಗೆ ತೆಗೆದುಕೊಂಡರು. ಆಲ್ಲಿನ ಪಲ್ಯೂಶನ್ ನಿವಾರಿಸಲು. ಅಲ್ಲಿದ್ದ ಬಂಜರುಭೂಮಿಯನ್ನು ಒಡೆದು ಸ್ವಚ್ಛಗೊಳಿಸಿ, ಅಲ್ಲಿ ಅನೇಕ ಮರಗಳನ್ನು ನೆಟ್ಟರು. ಈಗ ಮರಗಳಿಗೆ ನೀರಿನ ಅಗತ್ಯವನ್ನು ಮನಗಂಡರು. ಅಲ್ಲಿನ ಹತ್ತಿರದ ಪಶ್ಚಿಮಮಘಟ್ಟಗಳ ಜಲಧಾರೆಗಳಿಗೆ ಅಣೆಕಟ್ಟು ಕಟ್ಟಿದರು. ನೀರಿನಿಂದ ಆ ಸ್ಥಳ ಅತ್ಯಂತ ಸುಂದರವಾದ ಉದ್ಯಾನಗಳನ್ನು ನಿರ್ಮಿಸಲು ಸಹಾಯವಾಯಿತು. ಇಂದು ಇಲ್ಲಿ ಒಂದು ಸುಂದರ ಕೊಳವಿದೆ. ವಿಶ್ವದಾದ್ಯಂತ ಹಾರಾಡುತ್ತಾ ವಲಸೆಬರುವ, ಹೊಸ ಹೊಸ ಪಕ್ಷಿಗಳಿಗೆ ಮನೆಯಾಗಿದೆ. ಟಾಟಾ ಮೋಟಾರ್ಸ್, ಒಂದು ಭವ್ಯ ಮಾನವನಿರ್ಮಿತ ವಿಹಾರಸ್ಥಳವಾಗಿ ಕಾಣಿಸುತ್ತದೆ.
ಟಾಟಾ ಮೋಟಾರ್ಸ್ ಲಿಮಿಟೆಡ್ , ಟೆಲ್ಕೊ, ಭಾರತದ ಅತ್ಯಂತ ಭಾರಿ ಪ್ಯಾಸೆಂಜರ್ ಕಾರ್ ತಯಾರಿಕೆಯ ಕಂಪೆನಿ
ಇದು ವಿಶ್ವದ ೫ ನೆಯ ಅತಿ ದೊಡ್ಡ ವಾಣಿಜ್ಯ ವಾಹನ ತಯಾರಿಕೆಯ, ಟಾಟಾ ಗ್ರೂಪ್ ನ ಒಂದು ಭಾಗ. ಆದರ ಮೇನ್ ಆಫೀಸ್ ಮುಂಬೈನಲ್ಲಿದೆ.
೧೯೪೫ ರಲ್ಲಿ ಸ್ಥಾಪನೆಯಾಯಿತು. ಟಾಟ ಮೋಟರ್ ನ ಯಶಸ್ಸು, ನಮ್ಮ ದೇಶಕ್ಕೆ ಬೇಕಾದ ಕಾರುಗಳನ್ನು ನಮ್ಮದೇಶದಲ್ಲೇ ರಚಿಸಿ ತಯಾರಿಸಿದ್ದು. ಮೊದಲು ಭಾರತೀಯ ತಂತ್ರಜ್ಞರನ್ನು ಟ್ರೈನ್ ಮಾಡಲು ಪ್ರಾರಂಭ.
ದೇಶದಲ್ಲಿ ಮನೆಮಾತಾಗಿರುವ, ಟಾಟಾ ಮೋಟಾರ್ಸ್, ಸಂಸ್ಥೆ ಅನೇಕ ವಿಕ್ರಮಗಳನ್ನು ಸಾಧಿಸಿದೆ
ವಾಯುವಿನಲ್ಲಿರುವ ನೈಟ್ರೊಜನ್ ಪರಿಮಾಣ ಸ್ಥಿರವಾಗಿಯೇ ಇರುವುದು. ಕಾರಣವೇನೆಂದರೆ ವಾಯುವಿನಿಂದ ನೈಟ್ರೊಜನ್ ಯಾವ ಮೊತ್ತದಲ್ಲಿ ವೆಚ್ಚವಾಗುವುದೊ ಅದೇ ಮೊತ್ತದಲ್ಲಿ ಅನೇಕ ಕ್ರಿಯೆಗಳಿಂದ ಮತ್ತೆ ಅದು ವಾಯುವಿಗೆ ಪೂರೈಕೆಯಾಗುವುದು. ಈ ವಿದ್ಯಮಾನಕ್ಕೆ ನೈಟ್ರೊಜನ್ ಚಕ್ರ ಎಂದು ಹೆಸರು. ವಾಯು ಒಳಗೊಂಡಿರುವ ನೈಟ್ರೊಜನ್ ಮಿಂಚು ಹಾಯ್ದಾಗ ಆಕ್ಸಿಜನ್ ಜೊತೆ ಸೇರಿ ನೈಟ್ರಿಕ್ ಆಕ್ಸೈಡ್ ಆಗುತ್ತದೆ. ಇದು ಮಳೆ ನೀರಿನೊಡನೆ ಬೆರೆತು ನೈಟ್ರಿಕ್ ಆಮ್ಲವಾಗಿ ಭೂಮಿಗೆ ಸೇರಿ ನೈಟ್ರೇಟುಗಳಾಗಿ ಪರಿವರ್ತನೆ ಹೊಂದುತ್ತದೆ. ಆದರೆ ಈ ರೀತಿ ಸಸ್ಯಗಳಿಗೆ ಒದಗುವ ನೈಟ್ರೊಜನ್ನಿನ ಪರಿಮಾಣ ಬಲು ಕಡಿಮೆ. ಪ್ರಕೃತಿಯಲ್ಲಿ ಇನ್ನೊಂದು ರೀತಿಯಲ್ಲಿ ನೇರವಾಗಿ ಲೆಗ್ಯುಮಿನೋಸೀ ಗುಂಪಿಗೆ ಸೇರಿದ ಗಿಡಗಳು ನೈಟ್ರೊಜನ್ನನ್ನು ತೆಗೆದುಕೊಳ್ಳಬಲ್ಲವು. ಇವುಗಳಲ್ಲಿರುವ ಒಂದು ರೀತಿಯ ಏಕಾಣು ಜೀವಿಗಳು ಬೇರಿನ ರೋಮಗಳ ಮೇಲೆ ಬೆಳೆದು ವಾಯುವಿನಲ್ಲಿಯ ನೈಟ್ರೊಜನ್ನನ್ನು ಗಿಡ ಸೇವಿಸಬಲ್ಲ ಆಹಾರವಾಗಿ ಪರಿವರ್ತಿಸಿ ಗಿಡಕ್ಕೆ ಒದಗಿಸುತ್ತವೆ. ಲೆಗ್ಯೂಮಿನೋಸೀ ಗುಂಪಿಗೆ ಸೇರಿದ ಗಿಡಗಳನ್ನು ಬಿಟ್ಟರೆ ಬಾಕಿ ಗಿಡಗಳೆಲ್ಲ ತಮಗೆ ಬೇಕಾಗುವ ನೈಟ್ರೊಜನ್ನನ್ನು ನೈಟ್ರೇಟ್ ಲವಣಗಳ ಮೂಲಕವಾಗಿಯಾಗಲಿ ಅಮೋನಿಯಾ ಲವಣಗಳ ಮೂಲಕವಾಗಿಯಾಗಲಿ ಪೂರೈಸಿಕೊಳ್ಳಬೇಕು.
ನೈಟ್ರೊಜನ್ ಅನಿಲ ಮೂಲಕ ಕಡಿಮೆ ಒತ್ತಡದಲ್ಲಿ ನೀರಿನ ವಿದ್ಯುದ್ವಿಸರ್ಜನೆಯನ್ನು ಹಾಯಿಸಿದರೆ ಪಟು ನೈಟ್ರೊಜನ್ ಬರುವುದು. ವಿದ್ಯುತ್ತು ಹರಿಯುವುದು ನಿಂತ ಮೇಲೂ ಹಳದಿ ಹೊಳಪಿನಿಂದ ಅನಿಲ ಹೊಳೆಯುವುದು. ಅನಿಲವನ್ನು ತಂಪುಮಾಡಿದಂತೆ ಈ ಹೊಳಪು ಜಾಸ್ತಿ ಆಗುವುದು, ಕಾಸಿದರೆ ಕಡಿಮೆ ಅಗುವುದು. ಈ ರೂಪದ ನೈಟ್ರೊಜನ್ ಫಾಸ್ಛರಸಿನೊಡನೆ ಸಂಯೋಜನೆ ಹೊಂದಿ ಆಕ್ಸೈಡುಗಳನ್ನೂ ಹೈಡ್ರೊಕಾರ್ಬನ್ನುಗಳೊಡನೆ ಹೈಡ್ರೊಸಯನಿಕ್ ಆಮ್ಲವನ್ನೂ ಕೊಡುತ್ತದೆ. ಸಾಧಾರಣ ನೈಟ್ರೊಜನ್ ಪಟು ನೈಟ್ರೊಜನ್ನಿಗೆ ಪೂರ್ತಿಯಾಗಿ ಬದಲಾವಣೆ ಹೊಂದಿರುವುದಿಲ್ಲ. ಒಂದೆರಡು ಮಿನಿಟುಗಳ ತರುವಾಯ ಅದು ಪಟುತ್ವವನ್ನು ಕಳೆದುಕೊಳ್ಳುತ್ತದೆ. ಈ ಪಟು ನೈಟ್ರೊಜನ್ ಗಾಜಿನ ಉಪಕರಣಗಳಲ್ಲಿ ಮಾತ್ರ ಉಂಟಾಗುತ್ತದೆ. ಕ್ವಾರ್ಟ್ಜ್ ಉಪಕರಣಗಳಲ್ಲಿ ಈ ಹೊಳಪು ಬರುವುದಿಲ್ಲ. ಆದ್ದರಿಂದ ಗಾಜಿನ ಉಪಕರಣದ ಮೇಲ್ಮೈಯಲ್ಲಿ ಇರುವ ಆಕ್ಸಿಜನ್ ಇದಕ್ಕೆ ಕಾರಣವಿರಬಹುದೆಂದು ಕೆಲವರು ಹೇಳುತ್ತಾರೆ. ನೈಟ್ರೊಜನ್ ಮೂಲಕ ವಿದ್ಯುತ್ತನ್ನು ಹರಿಸಿದಾಗ ಅನಿಲದ ಪರಮಾಣುಗಳ ಮತ್ತು ಅಣುಗಳ ಪ್ರಮಾಣ ಹೆಚ್ಚುವುದರಿಂದ ಈ ರೀತಿ ಆಗುವುದೆಂದು ವಿವರಿಸಿದ್ದಾರೆ.
ನೈಟ್ರೋಜನ್ ವಿಷ ಪದಾರ್ಥವಲ್ಲ. ವಾಯುವಿನಲ್ಲಿ ನೈಟ್ರೊಜನ್ ಇತರ ಅನಿಲಗಳಾದ ಆಕ್ಸಿಜನ್, ಆರ್ಗಾನ್, ಕಾರ್ಬನ್ ಡೈ ಆಕ್ಸೈಡ್ ಮತ್ತು ನೀರಿನ ಆವಿಯೊಡಗೊಡಿ ಶೇಕಡ ೭೮.೦೩ ಭಾಗ ಇದೆ. ಡೇನಿಯಲ್ ರುದರ್ಫರ್ಡ್ ಈ ಅನಿಲವನ್ನು ೧೭೭೨ರಲ್ಲಿ ಶೋಧಿಸಿದ್ದನಾದರೂ ಇದರ ಖಚಿತ ರಾಸಾಯನಿಕ ಲಕ್ಷಣಗಳನ್ನು ಪ್ರಯೋಗಗಳಿಂದ ಪತ್ತೆಮಾಡಿ ಸಾರಿದವ ಲವಾಸ್ಯೇ , ೧೭೭೬ರಲ್ಲಿ. ಧಾತುರೂಪದಲ್ಲಿ ನೈಟ್ರೊಜನ್ ಜಡವಸ್ತು, ಅದರೆ ಇದನ್ನು ಒಳಗೊಂಡಿರುವ ಅನೇಕ ಸಂಯುಕ್ತಗಳು ಆಸ್ಛೋಟಕ ವಸ್ತುಗಳು.
ಸಾರಜನಕ ಎಲ್ಲಾ ಜೀವಗಳಿಗೂ ಅತ್ಯಗತ್ಯವಾದ ಒಂದು ಮೂಲಧಾತು.ಜೀವದ್ರವ್ಯದಲ್ಲಿರುವ ಪ್ರೋಟೀನ್ನ ರಚನೆಯಲ್ಲಿ ಪ್ರಾಮುಖ್ಯವಾದ ಭಾಗವಾಗಿದೆ. ಜೀವದ್ರವ್ಯ ಪ್ರತೀ ಜೀವಿಯೂ ಬದುಕಲು ಅತ್ಯಗತ್ಯವಾದ ದ್ರವವಾಗಿದೆ. ಮನುಷ್ಯ ಮತ್ತು ಹೆಚ್ಚಿನ ಪ್ರಾಣಿಗಳು ಸಸ್ಯಗಳನ್ನು ಅಥವಾ ಬೇರೆ ಪ್ರಾಣಿಗಳನ್ನು ತಿಂದು ಸಾರಜನಕದ ಆವಶ್ಯಕತೆಯನ್ನು ಪೂರೈಸಿಕೊಳ್ಳುತ್ತವೆ. ಸಸ್ಯಗಳು ಭೂಮಿಯಲ್ಲಿರುವ ಸಾರಜನಕವನ್ನು ಹೀರಿ ಬದುಕುತ್ತವೆ.
ಸಂಯುಕ್ತದ ರೂಪದಲ್ಲಿ ನೈಟ್ರೊಜನ್ ಅನೇಕ ಆಮ್ಲಗಳಲ್ಲೂ ಪ್ರತ್ಯಾಮ್ಲಗಳಲ್ಲೂ ಇದೆ. ನೈಟ್ರೊಜನ್ನಿನೊಡನೆ ಸಂಯೋಗಗೊಂಡಾಗ ಕ್ಲೋರೀನ್ ಕ್ಲೋರೈಡನ್ನೂ ಹೈಡ್ರೊಜನ್ ಹೈಡ್ರೈಡನ್ನೂ ಲೋಹ ನೈಟ್ರೈಡನ್ನೂ ಆಕ್ಸಿಜನ್ ಆಕ್ಸೈಡನ್ನೂ ಕೊಡುತ್ತವೆ. ಇವುಗಳ ಪೈಕಿ ಕೆಲವು ಮುಖ್ಯ ಸಂಯುಕ್ತಗಳ ವಿಚಾರ ಕೆಳಗೆ ಕೊಟ್ಟಿದೆ.
ಕಾದ ಕಬ್ಬಿಣ ಅಥವಾ ತಾಮ್ರದ ಮೇಲೆ ವಾಯುವನ್ನು ಹಾಯಿಸಿ ಶೇಕಡ ಒಂದು ಭಾಗ ಆರ್ಗಾನ್ ಅನಿಲ ಬೆರೆತಿರುವ ನೈಟ್ರೊಜನ್ನನ್ನು ಪಡೆಯಬಹುದು ಅಥವಾ ವಾಯುವನ್ನು ದ್ರವೀಕರಿಸಿ ಅದರ ಭಿನ್ನಾಸವನದಿಂಧ ನೈಟ್ರೊಜನ್ನನ್ನು ಪಡೆಯಬಹುದು. ಅಮೊನಿಯಮ್ ನೈಟ್ರೇಟ್, ಅಮೊನಿಯಮ್ ಡೈಕ್ರೊಮೇಟ್ ಮೊದಲಾದ ಸಂಯುಕ್ತಗಳನ್ನು ಕಾಸಿ ಬಂದ ನೈಟ್ರೊಜನ್ನನ್ನು ನೀರಿನ ಮೇಲೆ ಶೇಖರಿಸಬಹುದು.
ಸೋಡಿಯಮ್ ನೈಟ್ರೇಟ್ ಸಂಯುಕ್ತದ ರೂಪದಲ್ಲಿ ನೈಟ್ರೊಜನ್ ಚಿಲಿ ದೇಶದಲ್ಲಿ ವಿಶೇಷವಾಗಿ ದೊರೆಯುತ್ತದೆ. ವಾಯುವಿನಲ್ಲಿರುವ ನೈಟ್ರೊಜನ್, ಉಸಿರಾಟ ಮತ್ತು ದಹನ ಕ್ರಿಯೆಗಳಿಗೆ ಬೇಕಾಗುವ ಆಕ್ಸಿಜನ್‌ನ ತೀಕ್ಷ್ಣತೆಯನ್ನು ಕಡಿಮೆ ಮಾಡುತ್ತದೆ. ಸಸ್ಯಗಳಿಗೆ ನೈಟ್ರೇಟುಗಳ ರೂಪದಲ್ಲೂ ಪ್ರಾಣಿಗಳಿಗೆ ಪ್ರೋಟೀನುಗಳ ರೂಪದಲ್ಲೂ ಇದು ಒದಗುತ್ತದೆ.
ಸಾರಜನಕ ಒಂದು ಮೂಲಧಾತು. ಇದು ವಾತಾವರಣದಲ್ಲಿ ಅನಿಲದ ರೂಪದಲ್ಲಿದೆ. ಇದನ್ನು ಸ್ಕಾಟ್‍ಲ್ಯಾಂಡ್ ನ ಡೇನಿಯಲ್ ರುದರ್‌ಫೋರ್ಡ್ ಎಂಬವರು ೧೭೭೨ರಲ್ಲಿ ಕಂಡು ಹಿಡಿದರು. ಈ ಅನಿಲಕ್ಕೆ ಬಣ್ಣ, ರುಚಿ, ವಾಸನೆ ಇಲ್ಲ. ಇದು ಅಲೋಹಗಳ ಗುಂಪಿಗೆ ಸೇರಿದೆ.
ತಾಮ್ರದ ಚೂರುಗಳನ್ನು ಸಾರರಿಕ್ತ ನೈಟ್ರಿಕ್ ಆಮ್ಲದೊಡನೆ ವರ್ತಿಸಿ ತಯಾರಿಸಬಹುದು. ಇದು ಬಣ್ಣವಿಲ್ಲದ ಅನಿಲ. ವಾಯುವಿನೊಡನೆ ಅಥವಾ ಆಕ್ಸಿಜನ್ನಿನೊಡನೆ ಸಂಯೋಜನೆಗೊಂಡು ಕಂದುಬಣ್ಣದ ನೈಟ್ರೊಜನ್ ಪರಾಕ್ಸೈಡ್ ಅನಿಲವನ್ನು ಕೊಡುತ್ತದೆ.
ಬಣ್ಣವಿಲ್ಲದ, ಸಿಹಿರುಚಿ ಮತ್ತು ವಾಸನೆ ಇರುವ ಅನಿಲ. ಅಮೊನಿಯಮ್ ನೈಟ್ರೇಟನ್ನು ಕಾಸಿ ಪಡೆಯಬಹದು. ಸಣ್ಣ ಶಸ್ತ್ರಕ್ರಿಯೆಗಳಲ್ಲಿ ಅರಿವಳಿಕವಾಗಿ ಇದನ್ನು ಉಪಯೋಗಿಸುತ್ತಾರೆ.
ನೈಟ್ರೊಜನ್ ಟೆಟ್ರಾಕ್ಸೈಡ್, ನೈಟ್ರೊಜನ್ ಡೈಆಕ್ಸೈಡ್ ಡೈನೈಟ್ರೊಜನ್ ಟೆಟ್ರಾಕ್ಸೈಡ್
ಕಂದು ಬಣ್ಣದ ಅನಿಲಗಳಿವು. ತಾಮ್ರ ಮತ್ತು ಸಾರ ನೈಟ್ರಿಕ್ ಆಮ್ಲದ ವರ್ತನೆಯಿಂದ ಇವನ್ನು ತಯಾರಿಸಬಹುದು.
ಕ್ಲೋರೀನ್ ಅನಿಲದ ವಾಸನೆಯುಳ್ಳ, ಬೆಳಕಿಗೆ ಒಡ್ಡಿದಾಗ ಅಥವಾ ಕಾಸಿದಾಗ ಆಸ್ಛೋಟನೆ ಹೊಂದುವ ಮತ್ತು ಬೇಗನೆ ಆವಿಯಾಗುವ ಹಳದಿ ಎಣ್ಣೆ.
ಸ್ವಲ್ಪ ಕಾಸಿದರೆ ಅಥವಾ ಬೆಳಕಿಗೆ ಒಡ್ಡಿದರೆ ಆಸ್ಫೋಟನೆ ಹೊಂದುವ ಕೆಂಪು ಘನ ಪದಾರ್ಥ.
ನವಂಬರ್‍ನಿಂದ ಏಪ್ರಿಲ್ ತನಕ ಬೇಸಗೆ ಹಾಗೂ ಮಳೆಗಾಲ. ಮೇನಿಂದ ಅಕ್ಟೋಬರ್ ತನಕ ಚಳಿಗಾಲ. ಇಲ್ಲಿಯ ವಾಯುಗುಣ ಆಗ್ನೇಯ ವಾಣಿಜ್ಯ ಮಾರುತ ಹಾಗೂ ವಾಯುವ್ಯ ಮಾನಸೂನ್ ಮಾರುತಗಳಿಂದ ಪ್ರಭಾವಿತವಾಗಿದೆ. ವಾಣಿಜ್ಯ ಮಾರುತಗಳು ವರ್ಷದ ಸದಾಕಾಲವೂ ಬೀಸುತ್ತಿದ್ದು ಮೇನಿಂದ ಅಕ್ಟೋಬರ್ ತನಕ ಅತ್ಯಂತ ಬಲಯುತವಾಗಿರುತ್ತದೆ. ದ್ವೀಪದ ಪ್ರಸ್ಥಭೂಮಿಯ ಮೇಲೆ ಮಾರುತಗಳು ಬೀಸಿದಂತೆಲ್ಲಾ ತೇವಾಂಶ ಕಡಿಮೆಯಾಗಿ ಪಶ್ಚಿಮಭಾಗಕ್ಕೆ ಬಂದಾಗ ಒಣಹವೆಯಾಗುತ್ತದೆ. ಮಳೆಯ ವಾರ್ಷಿಕ ಪರಿಮಾಣ ವಾಯುವ್ಯ ಭಾಗದ ನಾಸೀ ಬೇ ದ್ವೀಪದಲ್ಲಿ 2300 ಮಿಮೀ ಇದ್ದರೆ ಪಶ್ಚಿಮ ತೀರದ ಮೈಂಟಿರಾನೋ ಮತ್ತು ಮೊರೊನ್‍ದವಾಗಳಲ್ಲಿ 760 ಮಿಮೀ ಹಾಗೂ ನೈಋತ್ಯಭಾಗದ ಟುಲಿಯರ್‍ನಲ್ಲಿ 330 ಮಿಮೀ. ಪ್ರಸ್ಥಭೂಮಿಯಲ್ಲಿ ಸಾಧಾರಣ ಮಳೆಯಾಗುತ್ತದೆ. ಟನನರೀವೊನಲ್ಲಿ ಬೀಳುವ ಮಳೆಯ ವಾರ್ಷಿಕ ಪರಿಮಾಣ 134 ಸೆಂಮೀ. ಡಿಸೆಂಬರ್‍ನಿಂದ ಮಾರ್ಚ್ ತನಕ ಅನೇಕ ಬಾರಿ ರಭಸದ ಚಂಡಮಾರುತ ಬೀಸಿ ಧಾರಾಕಾರವಾಗಿ ಮಳೆ ಬೀಳುತ್ತದೆ ಹಾಗೂ ಅನೇಕ ವೇಳೆ ವಿನಾಶಕಾರಕ ಪ್ರವಾಹಗಳೂ ಬರುತ್ತವೆ. ಜುಲೈ ವರ್ಷದ ಅತ್ಯಂತ ತಂಪಾದ ತಿಂಗಳು. ಆಗ ಉಷ್ಣತ 120-250 ಅ. ಇರುತ್ತದೆ. ಡಿಸೆಂಬರ್‍ನಲ್ಲಿ ಉಷ್ಣತೆ ಅತ್ಯಂತ ಹೆಚ್ಚು. ಪ್ರಸ್ಥಭೂಮಿಗೆ ಬಂದಂತೆ ಹವೆ ತಂಪಾಗುತ್ತದೆ.
ಅಧಿಕೃತವಾಗಿ ಮ್ಯಾಲಗಾಸೀ ಒಂದು ಗಣರಾಜ್ಯ. ಡಿಸೆಂಬರ್ 1975ರ ರಾಜ್ಯಾಂಗದ ಪ್ರಕಾರ ದೇಶದ ಶಾಸನಾಧಿಕಾರ 5 ವರ್ಷಗಳಿಗೊಮ್ಮೆ ವಯಸ್ಕ ಮತದಾನ ಪದ್ಧತಿಯ ಮೇಲೆ ಆಯ್ಕೆಯಾದ 137 ಸದಸ್ಯರನ್ನುಳ್ಳ ರಾಷ್ಟ್ರೀಯ ಜನತಾ ಅಸೆಂಬ್ಲಿಗೆ ಸೇರಿದೆ. ಕಾರ್ಯಾಂಗದ ಮುಖ್ಯಸ್ಥನಾದ ಅಧ್ಯಕ್ಷನನ್ನು ಏಳು ವರ್ಷ ಅವಧಿಗೆ ಸಾರ್ವತ್ರಿಕ ವಯಸ್ಕ ಮತದಾನ ಪದ್ಧತಿಯ ಅನುಸಾರ ಚುನಾಯಿಸುತ್ತಾರೆ. ಅಧ್ಯಕ್ಷ ಸವೋಚ್ಛ ಕ್ರಾಂತಿಕಾರಿ ಮಂಡಲಿಯ ಮುಖ್ಯಸ್ಥನೂ ಆಗಿದ್ದಾನೆ. ಈ ಸಲಹಾ ಮಂಡಲಿ ಮ್ಯಾಲಗಾಸೀ ಸಮಾಜವಾದಿ ಕ್ರಾಂತಿಯ ರಕ್ಷಣೆಯ ಭಾರವನ್ನು ಹೊತ್ತಿದೆ. ಈ ಮಂಡಲಿಯ ಸದಸ್ಯರನ್ನು ಅಧ್ಯಕ್ಷ ನೇಮಿಸುತ್ತಾನೆ. ಈ ನೇಮಕ ಮಾಡುವಾಗ 1/3 ರಷ್ಟು ಸದಸ್ಯರನ್ನು ರಾಷ್ಟ್ರೀಯ ಜನತಾ ಅಸೆಂಬ್ಲಿ ಆರಿಸಿದ ಜನರ ಪಟ್ಟಿಯಿಂದ ನೇಮಕ ಮಾಡಲಾಗುತ್ತದೆ. ಪ್ರಧಾನಮಂತ್ರಿಯನ್ನು ಅಧ್ಯಕ್ಷ ನೇಮಕ ಮಾಡುತ್ತಾನೆ. ಉಳಿದ ಮಂತ್ರಿ ಮಂಡಲದ ಸದಸ್ಯರನ್ನು ಪ್ರಧಾನಿಯ ಶಿಫಾರಸ್ಸಿನ ಅನುಸಾರವಾಗಿ ನೇಮಿಸಲಾಗುತ್ತದೆ. ಕೇಂದ್ರ ಸರ್ಕಾರ ಸ್ಥಳೀಯ ಸರ್ಕಾರಗಳ ಮೇಲೆ ಪೂರ್ಣ ಹತೋಟಿ ಹೊಂದಿದೆ. ದೇಶವನ್ನು ಆರು ಪ್ರಾಂತ್ಯಗಳಾಗಿ ವಿಭಾಗಿಸಲಾಗಿದೆ. 1972 ರ ಕ್ರಾಂತಿಯ ಅನಂತರ ಮಿಲಿಟರಿ ಅಧಿಕಾರಿಗಳೇ ದೇಶವನ್ನು ಆಳುತ್ತಿದ್ದಾರೆ.
ಮ್ಯಾಲಗಾಸೀ ಜನತೆ ತಮ್ಮನ್ನು ಆಫ್ರಿಕನ್ನರೆಂದು ಭಾವಿಸಿಲ್ಲ ಮತ್ತು ಸಮೀಪದ ಪೂರ್ವ ಆಫ್ರಿಕದ ರಾಜ್ಯಗಳೊಂದಿಗೆ ಸಂಪರ್ಕವನ್ನೂ ಹೊಂದಿಲ್ಲ. ಆದರೆ ಸುಮಾರು 483 ಕಿಮೀ ದೂರದ ಇಂಡೋನೇಷ್ಯರೊಡನೆ ಇವರ ಸಾಮ್ಯತೆಯನ್ನು ಕಾಣಬಹುದು. ಹಾಗೆಯೇ ಇಲ್ಲಿಯ ಸಸ್ಯ ಹಾಗೂ ಪ್ರಾಣಿಜೀವನ ಆಫ್ರಿಕದಲ್ಲಿರುವುದಕ್ಕಿಂತ ವಿಭಿನ್ನವಾಗಿದೆ. ಹಿಂದೆ ಇದು ಫ್ರೆಂಚ್ ವಸಾಹತಾಗಿದ್ದರಿಂದ ಫ್ರೆಂಚ್ ಮಾತನಾಡುವ ಪಶ್ಚಿಮ ಆಫ್ರಿಕದ ಕೆಲವು ರಾಜ್ಯಗಳೊಡನೆ ಸಂಬಂಧಹೊಂದಿದೆ. ಇಲ್ಲಿಯ ನಿವಾಸಿಗಳಲ್ಲಿ ಎರಡು ಪ್ರಮುಖ ಪಂಗಡಗಳನ್ನು ಕಾಣಬಹುದು. ಆಫ್ರಿಕನ್ ಮೂಲದ ಕರಿಯರು ಮತ್ತು ಇಂಡೋನೇಷ್ಯನ್ ಮೂಲದವರು. ಬಹುಸಂಖ್ಯಾತರಾದ ಕರಿಯರು ತೀರ ಪ್ರದೇಶದಲ್ಲಿ ವಾಸಿಸುತ್ತಾರೆ. ಇಂಡೊನೇಷ್ಯನ್ ಮೂಲದವರು ಮಧ್ಯ ಹಾಗೂ ದಕ್ಷಿಣದ ಪ್ರಸ್ಥಭೂಮಿಯಲ್ಲಿ ವಾಸವಾಗಿದ್ದಾರೆ. ಇಲ್ಲಿಯ ಸರ್ಕಾರ ಆಫ್ರಿಕನ್ನರ ವಶದಲ್ಲಿದೆ. ಭೂಮಿಯಲ್ಲಿ ವಾಸವಾಗಿದ್ದಾರೆ. ಇಲ್ಲಿಯ ಸರ್ಕಾರ ಆಫ್ರಿಕನ್ನರ ವಶದಲ್ಲಿದೆ. ಇಂಡೋನೇಷ್ಯನ್ ಮೂಲದವರು ವಿದ್ಯಾವಂತರಾದರೂ ಅಲ್ಪಸಂಖ್ಯಾತರಾದ್ದರಿಂದ ಅಧಿಕಾರಕ್ಕೆ ಬರಲು ಸಾಧ್ಯವಿಲ್ಲ. ಈ ಕಾರಣದಿಂದ ಎರಡು ಪಂಗಡಗಳ ನಡುವೆ ರಾಜಕೀಯ ಪೈಪೋಟಿಯಿದೆ.
ಈ ದ್ವೀಪ ಇತರ ಭಾಗಗಳೊಡೆನೆ ಬೆರೆಯದೆ ಪ್ರತ್ಯೇಕತೆಯನ್ನು ಉಳಿಸಿಕೊಂಡಿರುವುದರಿಂದ ಇಲ್ಲಿ ಪ್ರಾಚೀನ ಸ್ತನಿ ಪ್ರಾಣಿವರ್ಗ ಉಳಿಯಲು ಸಾಧ್ಯವಾಗಿದೆ. ವಾನರ ಸಂತತಿಯಲ್ಲಿರುವ ಒಟ್ಟು ಉಪಜಾತಿಗಳಲ್ಲಿ ಸುಮಾರು ಮುಕ್ಕಾಲುಭಾಗ ಮಡಗಾಸ್ಕರ್‍ನಲ್ಲಿಯೇ ಇದೆ. ಮುಳ್ಳು ಹಂದಿಯ ಜಾತಿಗೆ ಸೇರಿದ ಕ್ರಿಮಿಕೀಟಗಳನ್ನು ತಿನ್ನುವ ಅನೇಕ ಪ್ರಾಣಿಗಳು ಇಲ್ಲಿವೆ. ಪಕ್ಷಿಗಳಲ್ಲಿ ಗಿನಿ ಹಕ್ಕಿಗಳು, ಕವುಜಗಹಕ್ಕಿ, ಪಾರಿವಾಳ, ಕ್ರೌಂಚಪಕ್ಷಿ, ಕೊಕ್ಕರೆಯನ್ನು ಹೋಲುವ, ಐಬಿಸ್, ಫ್ಲೆಮಿಂಗೊ, ಈಗ್ರೆಟ್ ಹಾಗೂ ಗೂಬೆಗಳನ್ನು ಕಾಣಬಹುದು. ಇಲ್ಲಿ ಸುಮಾರು 800 ಜಾತಿಯ ಚಿಟ್ಟೆಗಳು ಪತಂಗಗಳು ಮತ್ತು ಜೇಡಗಳಿವೆ. ಇಲ್ಲಿರುವ ಏಕಮಾತ್ರ ದೊಡ್ಡ ಹಾಗೂ ಅಪಾಯಕಾರಿ ಪ್ರಾಣಿಯೆಂದರೆ ಮೊಸಳೆ, ಇಲ್ಲಿ 3-3.5 ಮೀ ಉದ್ದದ ಹಾವುಗಳಿದ್ದರೂ ಅವು ಅಪಾಯಕಾರಿಗಳಲ್ಲ. ಸಮುದ್ರ ಹಾಗೂ ನದಿಗಳಲ್ಲಿ ವಲ್ಕವಂತ ಪ್ರಾಣಿಗಳು ಹೇರಳವಾಗಿವೆ. ಗ್ಲೋಬ್ ಷಿಪ್ ಮತ್ತು ಕಾ¥ರ್ ಷಿಪ್ ಇಲ್ಲಿಯ ವೈಶಿಷ್ಟ್ಯಗಳು.
ಮ್ಯಾಲಗಾಸೀ ಕೃಷಿ ಪ್ರಧಾನ ದೇಶ. ಸುಮಾರು 4/5 ರಷ್ಟು ಜನವ್ಯವಸಾಯ ಮತ್ತು ಪಶುಪಾಲನೆಯನ್ನವಲಂಬಿಸಿದ್ದಾರೆ. ಬತ್ತ ಇಲ್ಲಿಯ ಪ್ರಮುಖ ಬೆಳೆ. ಮರಗೆಣಸು, ಕೆಲವು ಧಾನ್ಯಗಳು ಮತ್ತು ಆಲೂಗಡ್ಡೆ ಇತರ ಬೆಳೆಗಳು. ಸೀತಾಳೆ ಹೂವಿನ ಗಿಡ ಹಾಗೂ ಅದರ ಬೀಜ ಇವುಗಳ ಉತ್ಪಾದನೆಯಲ್ಲಿ ಮಡಗಾಸ್ಕರ್ ಪ್ರಪಂಚದಲ್ಲಿಯೇ ಮೊದಲನೆಯದು. ಲವಂಗ, ಕಬ್ಬು ಮತ್ತು ಬಾಳೆಹಣ್ಣು ರಫ್ತಾಗುವ ಉತ್ಪನ್ನಗಳು. ದೇಶದ ಒಟ್ಟು ರಫ್ತಿನ ಆದಾಯದಲ್ಲಿನ ಶೇಕಡಾ 41 ರಷ್ಟು ಕಾಫಿಬೀಜದಿಂದ ಬರುತ್ತದೆ. ರಾಸಾಯನಿಕ ವಸ್ತುಗಳು, ಖನಿಜೋತ್ಪನ್ನಗಳು, ಕಚ್ಚಾ ಪೆಟ್ರೋಲಿಯಂ, ಬಟ್ಟೆ ಲೋಹ ಪದಾರ್ಥಗಳು ಯಂತ್ರೋಪಕರಣಗಳು ಇಲ್ಲಿಗೆ ಆಮದಾಗುವ ಮುಖ್ಯ ಪದಾರ್ಥಗಳು. ಫ್ರಾನ್ಸ್ ಇದರ ಪ್ರಮುಖ ವ್ಯಾಪಾರಿ ಪಾಲುದಾರ. ಇತರ ದೇಶಗಳೆಂದರೆ ಅಮೆರಿಕ, ಜಪಾನ್, ಜರ್ಮನಿ, ಇಟಲಿ, ಇಂಗ್ಲೆಂಡ್‍ಗಳು.
ಇಲ್ಲಿ ಸಿಗುವ ಖನಿಜಗಳಲ್ಲಿ ಮುಖ್ಯವಾದದ್ದು ಕ್ರೋಮೈಟ್, ಇತರ ಖನಿಜಗಳು ಗ್ರಾಫೈಟ್, ಮೈಕಾ ಫಾಸ್ಪೇಟ್, ಸ್ಫಟಿಕಶಿಲೆ, ಬಾಕ್ಸೈಟ್, ಯುರೇನಿಯಮ್ ಮತ್ತು ಕಬ್ಬಿಣ; ಅದೆ ಇವನ್ನು ಲಾಭದಾಯಕವಾಗಿ ಉಪಯೋಗಿಸುವ ಪ್ರಯತ್ನ ಸಾಕಷ್ಟು ನಡೆದಿಲ್ಲ. ಇಲ್ಲಿಯ ಪ್ರಮುಖ ಕೈಗಾರಿಕೆಗಳೆಂದರೆ ವ್ಯವಸಾಯೋತ್ಪನ್ನಗಳ ಸಂಸ್ಕರಣ ಹಾಗೂ ಬಟ್ಟೆ ತಯಾರಿಕೆ. ಟೊಮಾಸಿನಾ ತೈಲ ಶುದ್ಧೀಕರಣ ಕೇಂದ್ರ ಸಂಸ್ಕರಿಸಿದ ತೈಲವನ್ನು ರಫ್ತು ಮಾಡುವುದು. 1985 ರಲ್ಲಿ ಈ ಶುದ್ಧೀಕರಣ ಕೇಂದ್ರ ಉತ್ಪಾದನೆಯ ರಾಸಾಯನಿಕವನ್ನು ಉಪಯೋಗಿಸಿ ರಸಾಯನಿಕ ಗೊಬ್ಬರ ತಯಾರಿಸಿದ, ಕಾರ್ಖಾನೆ ಸ್ಥಾಪಿಸಲಾಯಿತು. 1985 - 86 ರಲ್ಲಿ ಕೈಗಾರಿಕೆಗಳನ್ನು ಅಭಿವ್ಥದ್ಧಿಪಡಿಸಲು ಮತ್ತು ಉತ್ಪಾದನೆ ಹೆಚ್ಚಿಸಲು ವಿಶ್ವಬ್ಯಾಂಕ್ 60 ಮಿಲಿಯನ್ ಅಮೆರಿಕನ್ ಡಾಲರುಗಳ ಸಾಲವನ್ನು ನೀಡಿದೆ.
ಹಿಂದೆ ಈ ದ್ವೀಪದ ಹೆಚ್ಚಿನ ಭಾಗ ನಿತ್ಯಹರಿದ್ವರ್ಣದ ಕಾಡುಗಳಿಂದ ತುಂಬಿತ್ತು. ಈಗ ಪೂರ್ವಭಾಗದ ಇಳಿಜಾರು ಪ್ರದೇಶ ಮತ್ತು ಪಶ್ಚಿಮಭಾಗಗಳಲ್ಲಿ ಮಾತ್ರ ಈ ಕಾಡುಗಳನ್ನು ಸತತವಾಗಿ ಕಡಿಯುತ್ತಿರುವುದೇ ಇದಕ್ಕೆ ಕಾರಣ. ಪ್ರಸ್ಥಭೂಮಿ ಬೋಳಾಗಿದ್ದು ಸವೆಯುತ್ತಿದೆ. ದ್ವೀಪದ 7/8 ಭಾಗ ಹುಲ್ಲುಗಾವಲು, ಬಿದಿರುಮಳೆ ಮತ್ತು ಕುರುಚಲು ಗಿಡಗಳಿಂದ ಕೂಡಿದೆ. ಈ ದ್ವೀಪದಲ್ಲಿ ಗಂಧ, ಬೀಟೆ ಮತ್ತು ಎಬೊನಿ ಜಾತಿಯ ಮರಗಳಿವೆ. ತೀರಪ್ರದೇಶದಲ್ಲಿಯೂ ಸ್ಕ್ರೂ, ಪೈನ್, ತಾಳೆ ಮತ್ತು ಜೊಂಡು ಬೆಳೆಯುತ್ತದೆ. ದಕ್ಷಿಣ ಶುಷ್ಕಪ್ರದೇಶದಲ್ಲಿ ಮುಳ್ಳುಗಿಡಗಳು. ಕಾಕ್ಟಸ್, ಬಾಒ ಬಾಬ್‍ಗಳನ್ನು ಕಾಣಬಹುದು.
ದೇಶಾದ್ಯಂತ ಬಳಕೆಯಲ್ಲಿರುವ ಮ್ಯಾಲಗಾಸೀ ಭಾಷೆ, ಮಲಯ ಹಾಗೂ ಇಂಡೋನೇಷ್ಯನ್ ಭಾಷೆಗಳನ್ನು ಹೋಲುತ್ತದೆ. ಫ್ರೆಂಚ್ ಮತ್ತು ಮ್ಯಾಲಗಾಸೀ ಎರಡೂ ಇಲ್ಲಿಯ ಅಧಿಕೃತ ಭಾಷೆಗಳು. ಇಲ್ಲಿಯ ನಿವಾಸಿಗಳಲ್ಲಿ 1/3 ಭಾಗ ಕ್ರೈಸ್ತರು. ದೇಶದ ವಾಯುವ್ಯ ಭಾಗದಲ್ಲಿ ಹೆಚ್ಚು ಸಂಖ್ಯೆಯಲ್ಲಿ ಮುಸ್ಲಿಮರಿದ್ದಾರೆ. ಉಳಿದವರು ಸಾಂಪ್ರದಾಯಿಕ ಧರ್ಮವನ್ನು ಅನುಸರಿಸುತ್ತಾರೆ. ಇವರು ತಮ್ಮ ಪೂರ್ವಜರನ್ನೂ ಭೂತಪ್ರೇತಗಳನ್ನೂ ಆರಾಧಿಸುತ್ತಾರೆ, ದನಕರುಗಳನ್ನು ಬಲಿಕೊಡುತ್ತಾರೆ ಹಾಗೂ ಕುಟುಂಬದ ಗೋರಿಗಳನ್ನು ಪೂಜಿಸುತ್ತಾರೆ.
ತಮಾತವೆ ಮತ್ತು ಮಾಜುಂಗ ಇಲ್ಲಿಯ ಪ್ರಮುಖ ಬಂದರುಗಳು. ಟನನ ರೀವೋನಲ್ಲಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವಿದೆ. ದೇಶದಲ್ಲಿ ಒಟ್ಟು 200 ವಿಮಾನ ನಿಲ್ದಾಣಗಳಿದ್ದು ಅದರಲ್ಲಿ 1/3 ಭಾಗ ಸಾರ್ವಜನಿಕ ವಾಯುಯಾನಕ್ಕೆ ಮೀಸಲಾಗಿದೆ. ಇಲ್ಲಿಯ ಭೂಪ್ರದೇಶ ಸಂಚಾರ ಸೌಲಭ್ಯಗಳು ಅಭಿವೃದ್ಧಿಯಾಗಿಲ್ಲ. ವಾಯುಯಾನ ಸೌಕರ್ಯ ದೇಶದ ಎಲ್ಲ ಕಡೆಯಲ್ಲಿ ಲಭ್ಯವಿದ್ದು ಪ್ರಮುಖ ಸಂಚಾರ ಮಾಧ್ಯಮವಾಗಿದೆ. ಇಲ್ಲಿ ಪ್ರವಾಸಿಗಳಿಗೆ ಅನೇಕ ಆಕರ್ಷಕ ತಾಣಗಳಿದ್ದರೂ ಸಾಕಷ್ಟು ಅಭಿವೃದ್ಧಿ ಪಡೆದಿಲ್ಲ.
ಪ್ರಸ್ಥಭೂಮಿಯ ಪೂರ್ವದ ಕಡಿದಾದ ಭಾಗದಲ್ಲಿ ರಭಸವಾಗಿ ಹರಿಯುವ ನದಿಗಳಿವೆ. ಇವುಗಳ ಉದ್ದ ಕಡಿಮೆಯಿದ್ದು ಅವು ತೀರದಲ್ಲಿಯೇ ಲಗೂನ್‍ಗಳಿಗೆ ಅಥವಾ ಸಮುದ್ರಕ್ಕೆ ಸೇರುತ್ತವೆ. ಈ ನದಿಗಳಲ್ಲಿ ಮುಖ್ಯವಾದವು ಮಂಡ್ರಾರೆ, ಮನರರ, ಫರೋನಿ, ಇವಾಂಡ್ರೊ ಮತ್ತು ಮಾನಿನ್‍ಗೊರಿ. ಪ್ರಸ್ಥಭೂಮಿಯ ಭಾಗ ಹಂತಹಂತವಾಗಿ ಇಳಿಜಾರಿನಿಂದ ಕೂಡಿರುವುದರಿಂದ ಇಲ್ಲಿ ಹೆಚ್ಚು ಉದ್ದವಾದ ಮತ್ತು ದೊಡ್ಡದಾದ ನದಿಗಳಿವೆ. ಈ ದ್ವೀಪದಲ್ಲಿ ಅಗ್ನಿಪರ್ವತಗಳಿಂದಾದ ಅನೇಕ ಸರೋವರಗಳನ್ನು ಕಾಣಬಹುದು.
ಕ್ರಿಸ್ತಪೂರ್ವದಿಂದ ಕ್ರಿ. ಶ. 15 ನೆಯ ಶತಮಾನದ ತನಕ ಇಂಡೋನೇಷ್ಯದಿಂದ ತಂಡತಂಡವಾಗಿ ವಲಸೆ ಬಂದ ಜನ ಇಲ್ಲಿಯ ಮಧ್ಯಭಾಗದ ಪ್ರಸ್ಥಭೂಮಿಯಲ್ಲಿ ನೆಲೆಸಿದರು. ಆಫ್ರಿಕ ಮತ್ತು ಅರೇಬಿಯನ್ ಪರ್ಯಾಯದ್ವೀಪದಿಂದ ವಲಸೆ ಬಂದ ನಿವಾಸಿಗರು ತೀರಪ್ರದೇಶದಲ್ಲಿ ನೆಲೆಸಿದರು. 14 ನೆಯ ಶತಮಾನದ ಅನಂತರ ಮುಸ್ಲಿಮರ ಸಣ್ಣ ಸಣ್ಣ ಗುಂಪುಗಳು ಆಫ್ರಿಕದ ಪೂರ್ವತೀರದಿಂದ ಈ ದ್ವೀಪದ ಉತ್ತರಭಾಗಕ್ಕೆ ಬಂದು ವ್ಯಾಪಾರಿ ವಸಾಹತುಗಳನ್ನು ಸ್ಥಾಪಿಸಿದರು.
ಮಡಗಾಸ್ಕರ್ ಅಥವಾ ಮಡಗಾಸ್ಕರ್ ಗಣರಾಜ್ಯ , ಹಿಂದೂ ಮಹಾಸಾಗರದಲ್ಲಿ ಪೂರ್ವ ಆಫ್ರಿಕಾದ ದಕ್ಷಿಣ ದಂಡೆಯ ಸಮೀಪದಲ್ಲಿ ಇರುವ ಒಂದು ದ್ವೀಪ ರಾಷ್ಟ್ರ. ಮಡಗಾಸ್ಕರ್ ದ್ವೀಪ ಪ್ರಪಂಚದ ನಾಲ್ಕನೇ ಅತಿ ದೊಡ್ಡ ದ್ವೀಪ. ಇದು ಪ್ರಪಂಚದ ಗೊತ್ತಿರುವ ಸಸ್ಯ ಮತ್ತು ಪ್ರಾಣಿ ಪ್ರಬೇಧಗಳಲ್ಲಿನ ೫% ಪ್ರಬೇಧಗಳನ್ನು ಹೊಂದಿದೆ. ಇದರಲ್ಲಿ ಅನೇಕ ಪ್ರಬೇಧಗಳು ಕೇವಲ ಇಲ್ಲಿ ಮಾತ್ರ ಜೀವಿಸುತ್ತವೆ.
ಮಡಗಾಸ್ಕರ್ ದ್ವೀಪದಲ್ಲಿ ಹಲವು ಬಗೆಯ ಪ್ರಾಣಿಗಳು ಮತ್ತು ಪಕ್ಷಿ ಪ್ರಭೇದಗಳಿವೆ. ಇಲ್ಲಿ ಮಾತ್ರ ಕಂಡುಬರುವ ಪ್ರಾಣಿಗಳಲ್ಲಿ ವಿಶಿಷ್ಠ ಜೀವನ ಶೈಲಿಯ ಪ್ರಾಣಿ ಸಿಫಾಕ. ಇದರ ವೈಜ್ಞಾನಿಕ ಹೆಸರು ಪ್ರಾಪಿಥೆಕಸ್ . ಅವುಗಳ ಗಾತ್ರ ದೇಹದ ಉದ್ದ- 40 ರಿಂದ 55 ಸೆಂ.ಮೀ: ಮತ್ತು ಜೀವಿತಾವಧಿ - 15 ರಿಂದ 20 ವರ್ಷ;ತೂಕ 6 ರಿಂದ 8 ಕೆ.ಜಿ:
ಮೂಕಜ್ಜಿಯ ಕನಸುಗಳು ಡಾ. ಶಿವರಾಮ ಕಾರಂತರು ರಚಿಸಿರುವ ಒಂದು ಕಾದಂಬರಿ. ಈ ಕಾದಂಬರಿಗೆ ೧೯೭೭ರಲ್ಲಿ ಜ್ಞಾನಪೀಠ ಪ್ರಶಸ್ತಿ
ಲಭಿಸಿದೆ. ಅಜ್ಜಿ ಮತ್ತು ಮೊಮ್ಮಗನ ನಡುವೆ ನಡೆಯೋ ಸಂಭಾಷಣೆಯನ್ನು ಶಿವರಾಮ ಕಾರಂತರು ಅದ್ಭುತವಾಗಿ ಕಟ್ಟಿ ಕೊಟ್ಟಿದ್ದಾರೆ. ಮೊಮ್ಮಗನ ಪ್ರಶ್ನೆಗಳಿಗೆ ಅಜ್ಜಿ ತನ್ನ ಅನಿಸಿಕೆಗಳನ್ನು ಹೇಳುತ್ತಾ ಇಂದಿನ ಜಮಾನದ ಜನತೆಗೆ ಇರುವ ಹಲವು ಬಗೆಯ ಗೊಂದಲಗಳನ್ನು ಬಿಡಿಸಿ ತಿಳಿಸಿದ್ದಾರೆ.ಈ ಕಾದಂಬರಿಯಲ್ಲಿ ಬರುವ ಮೂಕಜ್ಜಿಗೆ ಒಂದು ಅಚ್ಚರಿಯಾದ ಶಕ್ತಿ ಇರುತ್ತದೆ.ಅದೇನೆಂದರೆ,ಯಾವುದೇ ವಸ್ತು ಅಥವಾ ಮನುಷ್ಯನನ್ನು ಕಂಡರೆ ಅವರ ಬಗ್ಗೆ ಕನಸುಗಳು ಮೂಡುತ್ತವೆ.ಅಂದರೆ ಇವು ನಿದ್ದೆಯಲ್ಲಿ ಬರೋ ಕನಸುಗಳು ಅಲ್ಲ.ಎಚ್ಚರವಿದ್ದಾಗ ಬರುವ ಕನಸುಗಳು. ಈ ಕಾದಂಬರಿಯ ಕಥಾನಾಯಕಿ, ಮೂಕಜ್ಜಿ, ತನ್ನ ಕನಸುಗಳ ಬಗ್ಗೆ ಅವಳ ಮೊಮ್ಮಗನ ಹತ್ತಿರ ಹೇಳಿಕೊಳ್ಳುತ್ತಾಳೆ. ಈ ಕನಸುಗಳು ಮನುಷ್ಯನ ಸಾಮಾಜಿಕ ಬೆಳವಣಿಗೆಗಳು ಮತ್ತು ದೇವರ ಸ್ವರೂಪದ ಬಗ್ಗೆ ಇರುತ್ತದೆ.ಇಲ್ಲಿ ಹಲವು ಪಾತ್ರಗಳು ಬಂದು ಹೋದರು ಅಜ್ಜ್ಜಿ ಮತ್ತು ಮೊಮ್ಮಗನ ಪಾತ್ರಗಳು ಮುಖ್ಯವಾದವು
ತಂತಮ್ಮ ಅಪಕ್ವ ನಂಬುಗೆಗಳನ್ನು ಪರರ ಮೇಲೆ ಹೊರಿಸಿದ ಜನರ ಕಥೆಯೂ ಇಲ್ಲಿದೆ. ಅದರಿಂದಾಗಿ ಇಂದಿನ ನಮಗೆ ಕೇಳಿಸದೇ ಹೋದ ಕೆಲವು ಯಾತನೆಯ ಧ್ವನಿಗಳನ್ನು ಲೇಖಕರು ಬಹಳ ಸೊಗಸಾಗಿ ಪುಟಗಳ ಮೇಲೆ ತಂದಿದ್ದಾರೆ.
ಸುಬ್ಬರಾಯ- ಕಥೆಯ ನಾಯಕ,ನಿರೂಪಕ. ಸುಬ್ಬರಾಯನು ಒದಿದ ಹುಡುಗ, ಅವನಿಗೆ ಹಳ್ಳಿಯ ಧಾರ್ಮಿಕ ಆಚರಣೆಗಳ, ಅವುಗಳ ಇತಿಹಾಸ ತಿಳಿಯುವ ಹಂಬಲ.
ಮೂಕಜ್ಜಿ- ಸುಬ್ಬರಾಯನ ಅಜ್ಜಿ, ಅವಳ ಪೂರ್ಣ ಹೆಸರು ಮೂಕಾಂಬಿಕೆ ಅಂತ. ಕಾದಂಬರಿಯಲ್ಲಿ ಇವಳಿಗೆ ವಿಶೇಷವಾದ ಗ್ರಹಣಶಕ್ತಿ ಇದೆ, ಅವಳು ಹಿಂದೆ ನಡೆದುಹೋದ ಘಟನೆಗಳ, ಈಗ ಅಗುತ್ತಿರುವ ಘಟನೆಗಳನ್ನು ಸರಿಯಾಗಿ ಊಹಿಸುತ್ತಾಳೆ. ಹಳ್ಲಿಯ ಜನರ ಪ್ರಕಾರ ಈ ಅಜ್ಜಿಗೆ ಅರಳು ಮರಳು.
ಕಾರತರ ಈ ಕಾದಬರಿಯು ಕರ್ನಾಟಕದ ಕರಾವಳಿಯ ಹಳ್ಲಿಯೊಂದರಲ್ಲಿ ನಡೆಯುತ್ತದೆ. ಕಾದಂಬರಿಯು ಪ್ರಾಚೀನಕಾಲದಿಂದ ನಂಬಿಕೊಂಡು ಬಂದಿರುವ ಸಂಪ್ರದಾಯಗಳನ್ನು, ದೇವರ ಅಸ್ತಿತ್ವವನ್ನು, ಇತಿಹಾಸ ಪರಂಪರೆಯನ್ನು, ಧಾರ್ಮಿಕ ವಿಧಿವಿಧಾನಗಳನ್ನು ಮತ್ತು ಅವುಗಳ ಹಿನ್ನಲೆಯನ್ನು ಅನ್ವೇಷಿಸುತ್ತದೆ. ಕಥೆಯು ಹಳ್ಳಿ ಜೀವನದ ಮಗ್ಗಲುಗಳನ್ನು, ಕೌಟುಂಬಿಕ ಸಂಬಂಧಗಳನ್ನು, ಧಾರ್ಮಿಕ ಆಚರಣೆಗಳನ್ನು ಹತ್ತಿರದಿಂದ ನೋಡುತ್ತದೆ. ಕಥೆಯು ಹೆಚ್ಚ್ರಾಗಿ ಕರಾವಳಿಯ ಕನ್ನಡವನ್ನು ಬಳಸುತ್ತದೆ.
ಸುಬ್ಬರಾಯನು ಕುತೂಹಲದ ವ್ಯಕ್ತಿ. ಅವನಿಗೆ ತಾನು ಚಿಕ್ಕವನಿಂದ ಕೇಳಿಕೊಂಡು ಬಂದಿರುವ ಕಥೆಗಳ ಹಿನ್ನಲೆ ಏನೆಂದು ತಿಳಿಯುವ ಕುತೂಹಲ. ಮೂಕಜ್ಜಿಯು ಸುಬ್ಬರಾಯನ ಅಜ್ಜಿ, ಅವಳ ಹೆಸರು ದೇವಿ ಮೂಕಾಂಬಿಕೆ ಮೇಲೆ ಇಡಲಾಗಿದೆ, ಅವಳೊಬ್ಬ ಅನಕ್ಷರಸ್ಥೆ, ವಿಧವೆ. ಕಥೆಯಲ್ಲಿ ಮೂಕಜ್ಜಿಗೆ ವಿಶೇಷವಾದ ಗ್ರಹಣಶಕ್ತಿ ಇದೆ, ಅವಳು ಹಿಂದೆ ನಡೆದುಹೋದ ಘಟನೆಗಳ, ಈಗ ಅಗುತ್ತಿರುವ ಘಟನೆಗಳ ಅರಿವಿದೆ. ಸುಬ್ಬರಾಯನು ತನ್ನ ಅಜ್ಜಿಯ ಜೊತೆ ನಡೆಸುವ ಚರ್ಚೆಗಳು ಕಾದಂಬರಿಯ ಜೀವಾಳ.
ಯಾವುದೇ ಪರಮಾಣುವಿನಿಂದ ಅತ್ಯಲ್ಪ ದ್ರವ್ಯರಾಶಿಯ ಬೀಟಕಣಗಳು ಹೊರ ಬಿದ್ದಾಗ ಮೂಲ ಪರಮಾಣುವಿನ ದ್ರವ್ಯರಾಶಿಯಲ್ಲಿ ಯಾವ ಗಣನೀಯ ವ್ಯತ್ಯಾಸವೂ ಆಗದು. ದೊರೆತ ಕ್ಯೂರಿಯಂ ಸಮಸ್ಥಾನಿಯ ದ್ರವ್ಯರಾಶಿ ಸಹ 242 ಆಗಿರಲು ಇದೇ ಕಾರಣ. ಇದರ ಅರ್ಧಾಯ 150 ದಿವಸಗಳು. ಸ್ವಾಭಾವಿಕವಾಗಿ ಇದು ಆಲ್ಫಕಣಗಳನ್ನು ಉಗುಳುತ್ತದೆ. ಈ ಕ್ರಿಯೆಯಲ್ಲಿ ವಾಸ್ತವವಾಗಿ ಒದಗುವುದು ಕ್ಯೂರಿಯಂ ಅಲ್ಲ. ಅದರ ಸೆಸ್ಕ್ವಿ ಆಕ್ಸೈಡ್ . 1947ರ ಸೆಪ್ಟೆಂಬರ್ ತಿಂಗಳಲ್ಲಿ ಎಲ್.ಬಿ.ವರ್ನರ್ ಮತ್ತು ಐ.ಪರ್ಲ್‌ಮನ್ನರು ಸಂಯುಕ್ತಸ್ಥಿತಿಯಲ್ಲಿ ಕ್ಯೂರಿಯಮ್ಮನ್ನು ತಯಾರಿಸಿದುದು ಹೀಗೆಯೇ.
ಸೈಕ್ಲೊಟ್ರಾನಿನಿಂದ ಆಲ್ಫಕಣಗಳ ವೇಗವನ್ನು ಸಾಕಷ್ಟು ಹೆಚ್ಚಿಸಿ ೨೩೯ ದ್ರವ್ಯರಾಶಿಯುಳ್ಳ ಪ್ಲೂಟೋನಿಯಂ ಸಮಸ್ಥಾನಿಯನ್ನು ಅವುಗಳಿಂದ ತಾಡಿಸಿದಾಗ ಮುಂದೆ ಬರೆದಿರುವ ಬೀಜಕ್ರಿಯೆ ನಡೆಯಿತು. ನ್ಯೂಟ್ರಾನ್ ಬಿಡುಗಡೆಯಾಯಿತು.
ಕ್ಯೂರಿಯಮ್ ಒಂದು ವಿಕಿರಣಶೀಲ ಮೂಲಧಾತು. ಇದನ್ನು ಅಮೆರಿಕದ ಗ್ಲೆನ್ ಟಿ.ಸೀಬರ್ಗ್, ರಾಲ್ಫ್ ಎ.ಜೇಮ್ಸ್ ಹಾಗೂ ಅಲ್ಬರ್ಟೋ ಗಿಯಾರ್ಸೊ ಎಂಬ ವಿಜ್ಞಾನಿಗಳು ಪ್ಲುಟೋನಿಯಮ್ ಪರಮಾಣುವನ್ನು ಹೀಲಿಯಮ್ ಅಯಾನುವಿನಿಂದ ತಾಡಿಸಿ ಸೃಷ್ಟಿಸಿದರು. ವಿಕಿರಣಪಟು ಧಾತುಗಳಿಗೆ ಸಂಬಂಧಿಸಿದಂತೆ ಚಿರಸ್ಮರಣೀಯ ಸಂಶೋಧನೆಗಳನ್ನು ನಡೆಸಿದ ಪ್ರಖ್ಯಾತ ವಿಜ್ಞಾನಿ ಫ್ರಾನ್ಸ್‌ನ ಮೇರಿ ಕ್ಯೂರಿ ಮತ್ತು ಆಕೆಯ ಪತಿ ಪಿಯರಿ ಕ್ಯೂರಿಯವರ ಗೌರವಾರ್ಥ ಈ ಧಾತುವನ್ನು ಕ್ಯೂರಿಯಮ್ ಎಂದು ಹೆಸರಿಸಲಾಯಿತು. ಇದರ ೧೪ ಸಮಸ್ಥಾನಿಗಳು ಇಷ್ಟರವರೆಗೆ ತಿಳಿದಿದೆ.
ರಾಸಾಯನಿಕ ಪ್ರಯೋಗಗಳಲ್ಲಿ ಬಳಸಲು 244 ದ್ರವ್ಯರಾಶಿಯ ಸಮಸ್ಥಾನಿ ಪ್ರಶಸ್ತ. ಏಕೆಂದರೆ ಅದು ಸಾಕಷ್ಟು ಸ್ಥಿರ. ಅಲ್ಲದೆ ಆಲ್ಫಕಣ ವಿಸರ್ಜನಪ್ರವೃತ್ತಿ ಅದಕ್ಕೆ ಅಷ್ಟಾಗಿಲ್ಲ. ಇದನ್ನು ತಯಾರಿಸುವುದು ಈ ಕೆಳಗಿನಂತೆ. ಮೊದಲು 241 ಸಮಸ್ಥಾನಿಯನ್ನು ನ್ಯೂಟ್ರಾನುಗಳಿಂದ ತಾಡಿಸಲಾಗುವುದು. ಆಗ ಪ್ಲೂಟೋನಿಯಂ-242 ದೊರೆಯುತ್ತದೆ.
ಹೀಗೆಯೇ ವಿರಳ ಭಸ್ಮಧಾತುಗಳ ಪೈಕಿ ಒಂದಕ್ಕೆ ಗಾಡೊಲಿನಿಯಂ ಎಂದು ಹೆಸರಿಟ್ಟದ್ದು ಆ ಕ್ಷೇತ್ರದಲ್ಲಿ ದುಡಿದ ರಸಾಯನ ವಿಜ್ಞಾನಿಗಳಲ್ಲಿ ಫಿನ್ಲೆಂಡಿನ ಜೆ. ಗಾಡೊಲಿನ್ ಪ್ರಮುಖನಾಗಿದ್ದುದರಿಂದ. ಅಮೆರಿಕಿಯಂ ಧಾತುವಿಗಿಂತ ಮುಂಚೆಯೇ ಕ್ಯೂರಿಯಂ ಧಾತುವಿನ ಶೋಧವಾಯಿತು .
242ನ್ನು ರಾಸಾಯನಿಕ ವಿಧಾನಗಳಿಂದ ಪ್ರತ್ಯೇಕಿಸಿ ನ್ಯೂಟ್ರಾನ್ ತಾಡನಕ್ಕೆ ಒಳಪಡಿಸಿದರೆ ಅದು -243 ಸಮಸ್ಥಾನಿಗೆ ಪರಿವರ್ತಿತವಾಗುವುದು. ಇದನ್ನು ಬೇರ್ಪಡಿಸಿ ಮತ್ತೆ ನ್ಯೂಟ್ರಾನುಗಳಿಂದ ಘರ್ಷಿಸಿ
ಕ್ಯೂರಿಯಂ-240 ಸಹ ಆಲ್ಫಕಣ ವಿಸರ್ಜಕ. ಇದರ ಅರ್ಧಾಯು 27 ದಿವಸಗಳು. ಕ್ಯೂರಿಯಂ ಧಾತುವಿನ ಇತರ ಸಮಸ್ಥಾನಿಗಳ ಬಗ್ಗೆ ಮಾಹಿತಿ ಮುಂದಿನ ಪಟ್ಟಿಯಲ್ಲಿದೆ.
ತಾಮ್ರದ ಎರಕದ ಅಚ್ಚಿನ ಕೆಲಸಗಳಲ್ಲಿ ಅಪಕರ್ಷಣಕಾರಿಯಾಗಿ ಇದನ್ನು ಬಳಸುವುದಿದೆ. ಉಕ್ಕಿನ ಕಾಠಿಣ್ಯವನ್ನು ಹೆಚ್ಚಿಸಲು ಹಾಗೂ ಉಕ್ಕಿನ ಯಾಂತ್ರಿಕ ಗುಣಗಳನ್ನು ಉತ್ತಮಪಡಿಸಲು ಫೆರೊಬೋರಾನಿನ ರೂಪದ ೦.೦೦೨% ಬೋರಾನನ್ನು ಉಪಯೋಗಿಸುತ್ತಾರೆ. ಅಧಿಕ ವಿದ್ಯುದ್ವಹನತೆಯಿರುವ ತಂತಿಯನ್ನು ಎಳೆಯಲು ಅಲ್ಯೂಮಿನಿಯಮ್ ಮಿಶ್ರಲೋಹದೊಂದಿಗೆ ಇದನ್ನು ಬೆರೆಸುವುದಿದೆ. ಊಷ್ಮಸಹ ಆಕ್ಸೈಡುಗಳಿಗೆ ಇದನ್ನು ಅಪಕರ್ಷಣಕಾರಿಯಾಗಿ ಉಪಯೋಗಿಸುತ್ತಾರೆ. ವೇಗವರ್ಧನಾಕಾರಿಯಾಗಿಯೂ ಯುರೇನಿಯಮ್-ಗ್ರ್ಯಾಫೈಟ್ ರಿಯಾಕ್ಟರಿನಲ್ಲಿ ನಿಯಂತ್ರಣಕಾರಿಯಾಗಿಯೂ ಹೊತ್ತಿಸುವ ವಸ್ತುವಾಗಿಯೂ ಇದರ ಬಳಕೆ ಇದೆ. ದಿಷ್ಟಕಾರಿ ಮುಂತಾದ ನಿಯಂತ್ರಣ ನಳಿಕೆಗಳಲ್ಲೂ ಇದು ಉಪಯೋಗಕ್ಕೆ ಬರುತ್ತದೆ. ಉತ್ತಮ ನ್ಯೂಟ್ರಾನ್ ಅವಶೋಷಕವಾಗಿರುವುದರಿಂದ ಪರಮಾಣು ಕಾರ್ಯಗಳಲ್ಲೂ ಇದರ ಬಳಕೆ ಉಂಟು. ಅತ್ಯಂತ ಹೆಚ್ಚಿನ ಕಾಠಿಣ್ಯಾಂಕದ ಸಲುವಾಗಿ ಇದನ್ನು ಘರ್ಷಕವಾಗಿಯೂ ಬಳಸುತ್ತಾರೆ.
ಪ್ಲಾಟಿನಮ್ ಧ್ರುವಗಳ ನಡುವೆ ಬೋರಾನ್ ಆಕ್ಸೈಡನ್ನು ವಿದ್ಯುದ್ವಿಶ್ಲೇಷಿಸುವುದರಿಂದ ಅಸ್ಫಟಿಕ ಬೋರಾನ್ ದೊರೆಯುತ್ತದೆ. ಪೊಟ್ಯಾಸಿಯಮ್ ಅಥವಾ ಸೋಡಿಯಮ್ ಇಲ್ಲವೆ ಪುಡಿಮಾಡಿದ ಮೆಗ್ನೀಸಿಯಮ್ಮಿನೊಂದಿಗೆ ಬೋರಿಕ್ ಆಕ್ಸೈಡನ್ನು ತಾಮ್ರದ ಕೊಳವೆಯಲ್ಲಿ ಕಾಸುವುದರಿಂದ ಬೋರಾನನ್ನು ತಯಾರಿಸಬಹುದು. ಸೋಡಿಯಮ್ ಅಥವಾ ಪೊಟ್ಯಾಸಿಯಮ್ ಇಲ್ಲವೆ ಹೈಡ್ರೊಜನ್ನಿನಿಂದ ಬೋರಾನ್ ಹ್ಯಾಲೈಡುಗಳನ್ನು ಅಪಕರ್ಷಣಗೊಳಿಸುವುದರಿಂದಲೂ ಬೋರಾನನ್ನು ಪಡೆಯಬಹುದು. ಬೋರಿಕ್ ಆಕ್ಸೈಡ್, ಮೆಗ್ನೀಸಿಯಮ್ ಆಕ್ಸೈಡ್ ಮತ್ತು ಮೆಗ್ನೀಸಿಯಮ್ ಫ್ಲೂರೈಡುಗಳು ಇರುವ ಮಿಶ್ರಣವನ್ನು ಧನಧ್ರುವವಾಗುವ ಕಾರ್ಬನ್ ಮೂಸೆಯಲ್ಲಿ ಹಾಕಿ ಋಣಧ್ರುವವಾಗಿ ಕಬ್ಬಿಣದ ಕಂಬಿಯನ್ನು ಬಳಸಿ ೧೧೦೦ ಉಷ್ಣತೆಯಲ್ಲಿ ವಿದ್ಯುದ್ವಿಶ್ಲೇಷಿಸುವುದರಿಂದಲೂ ಬೋರಾಕ್ ಆಕ್ಸೈಡ್ ಸೇರಿಸಿ ಅದರಲ್ಲಿಯ ಪೊಟ್ಯಾಸಿಯಮ್ ಫ್ಲೂಬೊರೈಟನ್ನು ವಿದ್ಯುದ್ವಿಶ್ಲೇಷಿಸಿದಾಗ ಅಧಿಕ ಪರಿಮಾಣದಲ್ಲಿ ಬೋರಾನ್ ತಯಾರಾಗುತ್ತದೆ.
ಅಸ್ಫಟಿಕರೂಪದ ಬೋರಾನ್ ಕಂದುಬಣ್ಣದ ಪುಡಿ. ಸಾಧಾರಣ ಕೊಠಡಿ ಉಷ್ಣತೆಯಲ್ಲಿ ಸ್ಥಿರವಾಗಿರುತ್ತದೆ. ೭೦೦ ನಷ್ಟು ಉಷ್ಣತೆಯಲ್ಲಿ ಜ್ವಾಲಾರಹಿತವಾಗಿ ಉರಿದು ಆಕ್ಸೈಡ್ ಮತ್ತು ನೈಟ್ರೈಡುಗಳನ್ನು ಉತ್ಪತ್ತಿ ಮಾಡುತ್ತದೆ. ದ್ರವರೂಪದ ಅಲ್ಯೂಮಿನಿಯಮ್ಮಿನಲ್ಲಿ ಇದು ಲೀನವಾಗುತ್ತದೆ. ಇದನ್ನು ತಂಪಿಸುವುದರಿಂದ ಪಾರಕ, ವರ್ಣರಹಿತ ಸ್ಫಟಿಕಗಳು ದೊರೆಯುತ್ತವೆ. ಸ್ಫಟಿಕರೂಪದ ಬೋರಾನ್ ಹೊಳೆಯುವಂಥದು. ಇದರ ವಕ್ರೀಭವನಾಂಕ ಹೆಚ್ಚಿದಂತೆಲ್ಲ ವಾಹಕತ್ವ ವೃದ್ಧಿಸುತ್ತದೆ. ೯೯.೫%ನಷ್ಟು ಶುದ್ಧ ರೂಪದ ಬೋರಾನಿನ ವಿಕಾಸಗುಣಾಂಕ, ೨೦ ಮತ್ತು ೭೫೦ ಉಷ್ಣತೆಗಳ ನಡುವೆ ೮.೩ ೧೦-೬. ಗ್ರಾಹ್ಯೋಷ್ಣ ೦ ನಿಂದ ೧೦೦ ವರೆಗೆ ೦.೩೦೭. ಉಷ್ಣತೆ ಹೆಚ್ಚಿದಂತೆಲ್ಲ ಗ್ರಾಹ್ಯೋಷ್ಣವೂ ಹೆಚ್ಚುತ್ತದೆ.
ಬೋರಾನ್ ಸ್ಫಟಿಕರೂಪದಲ್ಲೂ ಅಸ್ಫಟಿಕ ರೂಪದಲ್ಲೂ ಇರುತ್ತದೆ. ಸಾಮಾನ್ಯವಾಗಿ ಆಕ್ಸಿಜನ್‌ಯುಕ್ತ ಸಂಯುಕ್ತ ವಸ್ತುಗಳ ರೂಪದಲ್ಲೇ ದೊರೆಯುವುದು. ಬೋರಿಕ್ ಆಮ್ಲ ಮತ್ತು ಬೋರಾಕ್ಸ್ , ಕ್ಯಾಲ್ಸಿಯಮ್ ಬೋರೇಟ್ ಎನ್ನುವ ಕೋಲೊಮನೈಟ್ ಲವಣ, ಬೋರಾನ್ ನೈಟ್ರೊಕ್ಯಾಲ್‌ಸೈಟ್ ಎನ್ನುವ ಯೂಲಿಸ್ಕೈಟ್ ಮತ್ತು ಲೆಂಡರೆಲೈಡ್ 2 2] ಎಂಬ ಲವಣಗಳು ಹಾಗೂ ಕರ್ನೈಟ್ ಲವಣ ಇವೇ ಈ ಸಂಯುಕ್ತಗಳು.
ನುಣುಪಾದ ಬೋರಾನ್ ಪುಡಿ ಘನರೂಪದ ಬೋರಾನಿಗಿಂತಲೂ ಹೆಚ್ಚು ಕ್ರಿಯಾಶಾಲಿ. ಇದನ್ನು ವಾಯುವಿನಲ್ಲಿ ಕಾಸಿದಾಗ ಇಲ್ಲವೇ ಕಾಸಿದ ಪೊಟ್ಯಾಸಿಯಮ್ ಕ್ಲೋರೈಡ್ ದ್ರಾವಣದಲ್ಲಿ ಹಾಕಿದಾಗ ಉಜ್ಜ್ವಲವಾಗಿ ಉರಿಯುತ್ತದೆ. ಇದು ಉತ್ಕರ್ಷಣಕಾರಿಗೆ ರಾಸಾಯನಿಕವಾಗಿ ರೋಧಿಯಾಗಿರುವಂಥದು. ಅಧಿಕ ಉಷ್ಣತೆಗೆ ಕಾಸಿದ ನೈಟ್ರಿಕ್ ಆಮ್ಲದೊಂದಿಗೆ ವರ್ತಿಸಿದಾಗ ನಿಧಾನವಾಗಿ ಬೋರಿಕ್ ಆಮ್ಲ ಉಂಟಾಗುತ್ತದೆ. ಉತ್ಕರ್ಷಣಗೊಂಡು ಹೈಡ್ರೊಜನ್ನನ್ನು ಹೊರಗೆಡಹುತ್ತದೆ. ಲೋಹಗಳ ಜೊತೆ ವರ್ತಿಸಿದಾಗ ತತ್ಸಂಬಂಧಿ ಲೋಹಬೋರೈಡುಗಳು ಉಂಟಾಗುತ್ತವೆ.
ಹೈಡ್ರೊಜನ್, ಹ್ಯಾಲೊಜನ್ನುಗಳು ಆಕ್ಸಿಜನ್, ನೈಟ್ರೊಜನ್, ಕಾರ್ಬನ್ ಮತ್ತು ಗಂಧಕಗಳೊಡನೆ ಬೋರಾನ್ ಬೆರೆತಾಗ ಬೇರೆ ಬೇರೆ ಸಂಯುಕ್ತಗಳು ಏರ್ಪಡುತ್ತವೆ. ಇದರಿಂದ ಬೋರಾನಿನ ಪ್ರಸಾಮಾನ್ಯ ವೇಲೆನ್ಸಿ ೩ ಎಂಬುದು ವ್ಯಕ್ತವಾಗುವುದು. ಹೈಡ್ರೊಜನ್ನಿನಿಂದ ಉಂಟಾದ ಸಂಯುಕ್ತಗಳು ತಮ್ಮ ಸಂಯೋಜನೆ ಮತ್ತು ರಚನೆಗಳ ಸಲುವಾಗಿ ಅಪಸಾಮಾನ್ಯದವಾಗಿರುತ್ತವೆ. ಕೈಗಾರಿಕಾದೃಷ್ಟಿಯಿಂದ ಪ್ರಮುಖವೆನಿಸಿರುವ ಸಂಯುಕ್ತಗಳು ಎಂದರೆ ಬೋರಾನುಗಳು, ಬೋರಿಕ್ ಆಮ್ಲ ಮತ್ತು ಬೋರಾಕ್ಸ್.
ಬೋರಾನ್ ಒಂದು ಮೂಲವಸ್ತು. ಇದು ಅತ್ಯಂತ ಗಟ್ಟಿಯಾದ ಅಲೋಹ. ಆವಿಯಾದ ಸರೋವರಗಳ ತಳದಲ್ಲಿ ವಿಫುಲವಾಗಿ, ಪ್ರಪಂಚದೆಲ್ಲೆಡೆ ದೊರೆಯುತ್ತದೆ. ಸಸ್ಯಗಳ ಬೆಳವಣಿಗೆಗೆ ಆವಶ್ಯವಾದ ಮೂಲವಸ್ತು. ಹಲವಾರು ಕೈಗಾರಿಕೆಗಳಲ್ಲಿ ವ್ಯಾಪಕವಾಗಿ ಉಪಯೋಗದಲ್ಲಿದೆ. ಉಷ್ಣನಿರೋಧಕ ಗಾಜಿನ ತಯಾರಿಕೆಯಲ್ಲಿ, ಹಲವಾರು ಬಗೆಯ ಔಷಧಗಳಲ್ಲಿ ಬಳಕೆಯಲ್ಲಿದೆ. ಇದನ್ನು ೧೮೦೮ರಲ್ಲಿ ಫ್ರಾನ್ಸ್ ನ ಜೋಸೆಫ್ ಗೆ ಲುಸಾಕ್ ಮತ್ತು ಲೂಯಿಸ್ ಜಾಕಸ್ ಥೆನಾರ್ಡ್ ಎಂಬವರು ಮೂಲವಸ್ತುವಾಗಿ ಗುರುತಿಸಿದರು.
ಹೋಮ್‌ಬರ್ಗ್ ಎಂಬವ ಸಲ್ಫ್ಯೂರಿಕ್ ಆಮ್ಲದೊಂದಿಗೆ ಬೋರಾಕ್ಸ್ ರಾಸಾಯನಿಕವನ್ನು ಬೆರೆಸಿ ಕಾಸುವುದರ ಮೂಲಕ ಸ್ಫಟಿಕರೂಪದ ವಸ್ತು ಪಡೆದ . ಇದನ್ನು ಬೋರಾನ್ ಆಮ್ಲ ಎಂದು ಹೆಸರಿಸಿದ. ಗೇ ಲೂಸ್ಯಾಕ್ ಮತ್ತು ತೆನಾರ್ಡ್ ಎಂಬ ರಸಾಯನವಿಜ್ಞಾನಿಗಳು ಬೋರಾನ್ ಆಕ್ಸೈಡನ್ನು ಪೊಟ್ಯಾಸಿಯಮ್ಮಿನ ಜೊತೆಗೂಡಿಸಿ ಕಬ್ಬಿಣದ ಕೊಳವೆಯಲ್ಲಿ ಕಾಸಿ ಈ ಧಾತುವನ್ನು ಪಡೆದರು. ೧೮೧೨ರಲ್ಲಿ ಹಂಫ್ರಿ ಡೇವಿ ಇದನ್ನು ಬೋರಾನ್ ಎಂದು ನಾಮಕರಿಸಿದ.
ಆವರ್ತಕೋಷ್ಟಕದಲ್ಲಿಯ ಐದನೆಯ ಧಾತು. ರಾಸಾಯನಿಕ ಪ್ರತೀಕ . ಅಲೋಹ. ಪರಮಾಣು ಸಂಖ್ಯೆ ೫; ಪರಮಾಣು ತೂಕ ೧೦.೮೧೧. ಇದರ ಎರಡು ಸಮಸ್ಥಾನಿಗಳ ಪರಮಾಣು ತೂಕ ೧೦ ಮತ್ತು ೧೧. ಇದು ಅಲೋಹವಾಗಿದ್ದರೂ ಲೋಹಗುಣಗಳನ್ನು ಪ್ರದರ್ಶಿಸುವುದರಿಂದ ಆವರ್ತಕೋಷ್ಟಕದ ಮೂರನೆಯ ಗುಂಪಿಗೆ ಸೇರಿಸಲ್ಪಟ್ಟಿದೆ. ಕಾರ್ಬನ್ ಮತ್ತು ಸಿಲಿಕಾನುಗಳೊಡನೆ ಹಾರಿಜೀಯ ಮತ್ತು ಕರ್ಣ ಸಂಬಂಧಹೊಂದಿದೆ. ಎಲೆಕ್ಟ್ರಾನಿಕ್ ವಿನ್ಯಾಸ ೨.೩.
ಡೈಹೈಡ್ರೊಟೆಟ್ರಬೋರೇನ್: ಅಯಡೊ ಡೈಬೋರೆನಿನ ಮೇಲೆ ಸೋಡಿಯಮ್ಮನ್ನು ವರ್ತಿಸುವುದರಿಂದಲೋ ಮೆಗ್ನೀಸಿಯಮ್ ಬೋರಯಡಿನ ಮೇಲೆ ಆಮ್ಲವನ್ನು ವರ್ತಿಸುವುದರಿಂದಲೊ ಡೈಹೈಡ್ರೊಟೆಟ್ರಾಬೋರೇನ್ ಉತ್ಪತ್ತಿಯಾಗುತ್ತದೆ.
ಪೆಂಟಬೋರೇನ್: ಡೈಬೋರೇನನ್ನು ಒಣ ಹೈಡ್ರೊಕ್ಲೋರಿಕ್ ಆಮ್ಲದೊಂದಿಗೆ ೧೨೫ ೦ ಉಷ್ಣತೆಯಲ್ಲಿ ಕಾಸುವುದರಿಂದ ಪೆಂಟಬೋರೇನನ್ನು ತಯಾರಿಸಬಹುದು.
ಡೈಹೈಡ್ರೊಪೆಂಟಾಬೋರೇನ್: 1014 ನ್ನು ಬಹಳ ಹೊತ್ತು ಕೊಠಡಿ ಉಷ್ಣತೆಯಲ್ಲೇ ಇಡುವುದರಿಂದ ಉಂಟಾಗುತ್ತದೆ.
ಉತ್ತರ ಕನ್ನಡವು ಮೂಲಭೂತವಾಗಿ ಒಂದು ಕನ್ನಡ ಮತ್ತು ಕೊಂಕಣಿ ಬಹುತೇಕ ಪ್ರದೇಶವಾಗಿತ್ತು. ಬ್ರಿಟಿಷ್ ಆಡಳಿತ ಅವಧಿಯಲ್ಲಿ, ಉತ್ತರ ಕನ್ನಡ ಜಿಲ್ಲೆಯನ್ನು ಬಾಂಬೆ ಪ್ರೆಸಿಡೆನ್ಸಿಯೊಂದಿಗೆ ವಿಲೀನಗೊಳಿಸಿದರು. ಅನೇಕ ಕೊಂಕಣಿ ಜನರು ಮುಂಬೈಗೆ ನಿಕಟ ಸಂಬಂಧ ಹೊಂದಿದ್ದರು. ಆದಾಗ್ಯೂ, ಮರಾಠಿ ಜನರು ಕೊಂಕಣಿ ಒಂದು ಮರಾಠಿ ಉಪಭಾಷೆ ಎಂದು ಹೇಳಿಕೊಂಡರು, ಇದು ಕೊಂಕಣಿ ಜನರಿಗೆ ಕೋಪವಾಯಿತು, ಅವರು ಕೊಂಕಣಿ ಸ್ವತಂತ್ರ ಭಾಷೆ ಎಂದು ಪ್ರತಿಪಾದಿಸಿದರು.ಕಾರವಾರ ಕರ್ನಾಟಕದ ಅವಿಭಾಜ್ಯ ಅಂಗವಾಗಿದೆ ಎಂದು ಮಹಾಜನ್ ಆಯೋಗದ ಮುಂದೆ ಕೊಂಕಣಿ ನಾಯಕ ಪಿ.ಎಸ್ ಕಕಾಮತ್ ಅವರು ವಾದಿಸಿದರು.
ಕಾರವಾರದಲ್ಲಿ ಹೆಚ್ಚಿನ ಜನರು ಹಿಂದು ಧರ್ಮವನ್ನು ಅನುಸರಿಸುತ್ತರೆ. ಗೋವದಲ್ಲಿ ಪೋರ್ಚುಗೀಸ್ ಅಡಳಿತ ಅವಧಿಯಲ್ಲಿ, ಕಾರವಾರಕ್ಕೆ ಕ್ರೈಸ್ತ ಧರ್ಮದ ಕಾರವಾರಕ್ಕೆ ಪರಿಚಯಿಸಲಾಯಿತುಆಗಮನವಾಯಿತು. ಬಹಮನಿ ರಾಜ್ಯಗಳಿಂದ, ಮುಸ್ಲಿಂ ವ್ಯಾಪಾರಿಗಳು ಕಾರವಾರಕ್ಕೆ ವಲಸೆ ಬಂದರು. ಕಾರವಾರದಲ್ಲಿ ಕೆಲವು ಗಮನಾರ್ಹ ದೇವಸ್ಥಾನಗಳೆಂದರೆ: ಶ್ರೀ ಶೆಜ್ಜೇಶ್ವರ ದೇವಸ್ಥಾನ, ಕಾಳಿಕ ದೇವಸ್ಥಾನ, ಶ್ರೀ ನರಸಿಂಹ ದೇವಸ್ಥಾನ, ಶ್ರೀ ರೇಣುಕ ಎಲ್ಲಮ್ಮ ದೇವಸ್ಥಾನ, ಆದಿಮಯ ದೇವಸ್ಥಾನ, ಶ್ರೀ ಮಹಾದೇವ ದೇವಸ್ಥಾನ, ಮತ್ತು ಶ್ರೀ ದುರ್ಗಾ ದೇವಿ ದೇವಸ್ಥಾನ.
ಕಾರವಾರ ಕರ್ನಾಟಕ ರಾಜ್ಯದ ಉತ್ತರ ಕನ್ನಡ ಜಿಲ್ಲೆಯಲ್ಲಿ ಒಂದು ನಗರವಾಗಿದೆ. ದಕ್ಷಿಣ ಭಾರತದ ಪಶ್ಚಿಮ ಕರವಾಳಿಯಲ್ಲಿ ಕಾಳಿ ನದಿ ಮುಖಭಾಗದಲ್ಲಿ ಕಾರವಾರ ನೆಲೆಗೊಂಡಿದೆ. ಬಂದರು ನಗರದಾಗಿರುವುದಿಂದ, ಕಾರವಾರ ಊರು ಕೃಷಿ, ಉತ್ಪಾದನೆ, ಮತ್ತು ಪ್ರವಾಸೋದ್ಯಮದ ಕೇಂದ್ರವಾಗಿದೆ. ಪೂರ್ವದಲ್ಲಿ ಸಹ್ಯಾದ್ರಿ ನಿತ್ಯಹರಿದ್ವರ್ಣ ಕಾಡಿದೆ, ಪಶ್ಚಿಮದಲ್ಲಿ ಅರಬಿಯಾ ಸಮುದ್ರ, ಮತ್ತು ಉತ್ತರಕ್ಕೆ ಕಾಳಿ ನದಿ. ಕಾರವಾರ ೭೭೧೩೯ ಜನಸಂಖ್ಯೆಯನ್ನು ಹೊಂದಿದೆ. ೧೯೫೬ ವರೆಗು, ಕಾರವಾರ ಊರು ಬಾಂಬೆ ಪ್ರೆಸಿಡೆನ್ಸಿ ಭಾಗವಾಗಿತ್ತು.
೧೬೩೮ ರಲ್ಲಿ, ಕೋರ್ತೀನ್ ಅಸ್ಸೋಸಿಯೇಷನ್ ಅವರು ಕಡವಾಡ ಹಳ್ಳಿಯಲ್ಲಿ ಒಂದು ಕಾರ್ಖಾನೆ ಸ್ಥಾಪಿಸಿದರು, ಮತ್ತು ಅವರು ಅರೆಬಿಯಾ ಮತ್ತು ಆಫ್ರಿಕಾದಿಂದ ವ್ಯಾಪಾರಿಗಳೊಂದಿಗೆ ವ್ಯಾಪಾರ ಮಾಡಿದರು. ಸಾಮಾನ್ಯ ಸರಕುಗಳೆಂದರೆ, ಮಸ್ಲಿನ್, ಕರಿಮೆಣಸು, ಏಲಕ್ಕಿ, ಕ್ಯಾಸಿಯರ್, ಮತ್ತು ಒರಟಾದ ನೀಲಿ ಹತ್ತಿ ಬಟ್ಟೆ. ೧೬೪೯ ರಲ್ಲಿ, ಕೋರ್ಟೀನ್ ಅಸ್ಸೋಸಿಯೇಷನ್ ಬ್ರಿಟಿಷ್ ಈಸ್ಟ್ ಇಂಡಿಯಾ ಕಂಪೆನಿಯೊಂದಿಗೆ ವಿಲೀನಗೊಂಡಿತು, ಮತ್ತು ಕಾರವಾರ ಒಂದು ಕಂಪೆನಿ ಪಟ್ಟಣವಾಯಿತು.
ಪೋರ್ಚುಗೀಸ್ ವ್ಯಾಪಾರಿಗಳು ಕಾರವಾರವನ್ನು ಸಿಂತಚೊರ, ಚಿತ್ರಕುಲ್, ಚಿತ್ತಕುಲ ಅಥವಾ ಸಿಂದ್ಪುರ್ ಹೆಸರಿಸಿದರು. ೧೫೧೦ ರಲ್ಲಿ, ಪೋರ್ಚುಗೇಸ ಸೈನಿಕರು ಕಾರವಾರದಲ್ಲಿ ಒಂದು ಕೋಟೆಯನ್ನು ವಶಪಡಿಸಿಕೊಂಡರು ಮತ್ತು ಮುಸ್ಲಂ ದರ್ಗಾ ಉಪಸ್ಥಿತಿಯಿಂದ ಆ ಕೋಟೆಯನ್ನು ಫೋರ್ತೆ ದೆ ಪಿಎರೊ ಕರೆದರು. ೧೭ ನೇ ಶತಮಾನದಲ್ಲಿ, ಪೋರ್ಚುಗೇಸ್ ಆಡಳಿತದಿಂದ ಅನೇಕ ನಿರಾಶ್ರಿತರು ಗೋವದಿಂದ ಕಾರವಾರಕ್ಕೆ ಸ್ಥಳಾಂತರಗೊಂಡರು.
ಸ್ಥಳೀಯ ಕೊಂಕಣಿ ಮಾತನಾಡುವ ಜನರು ಮುಂಬೈಯೊಂದಿಗೆ ಸಂಬನ್ಧ ಹೊಂದ್ದರು. ಅನೇಕ ಮರಾಠಿ ಶಾಲೆಗಳನ್ನು ಕಾರವಾರ ಮತ್ತು ಜೋಯ್ಡ ತಾಲ್ಲುಕುಗಳಲ್ಲಿ ಸ್ಥಾಪಿಸಲಾಯಿತು. ಮರಾಠಿ ಚಲನಚಿತ್ರಗಳನ್ನು ಕಾರವಾರದಲ್ಲಿ ಬಿಡುಗಡೆ ಮಾಡಲಾಯಿತು. ಪ್ರತಿ ವರ್ಷ, ಮರಾಠಿ ನಾಟಕ ತಂಡಗಳು ಮುಂಬೈ ಮತ್ತು ಪುಣೆಯಿಂದ ಕಾರವಾರಕ್ಕೆ ಭೇಟಿ ನೀಡಿದವು.
ಎರಡನೆಯ ಮಹಾಯುದ್ಧ ಅವಧಿಯಲ್ಲಿ, ಕಾರವಾರ ಒಂದು ಭಾರತೀಯ ನೌಕಾ ತರಬೇತಿ ಸೈಟ್ ಆಗಿತ್ತು.
೧೮೬೨ ರಿಂದ, ರಾಜ್ಯಗಳ ಪುನರ್ವಿಂಗಡಣೆಯಾಗುವವರೆಗೆ, ಉತ್ತರ ಕನ್ನಡ ಜಿಲ್ಲೆ ಬಾಂಬೆ ಪ್ರೆಸಿಡೇನ್ಸಿ ಭಾಗವಾಗಿತ್ತು. ಈ ಅವಧಿಯಲ್ಲಿ, ಹೊಸ ರಸ್ತೆಗಳು, ಒಂದು ವಾರ್ಫ್, ವಾರ್ಫ್ ರಸ್ತೆ ಮತ್ತು ಸೀವಾಲ್ ಕಾರವಾರ ಬಂದರಿನಲ್ಲಿ ನಿರ್ಮಿಸಲಾಯಿತು. ಹೆಚ್ಚುವರಿಯಾಗಿ, ಒಂದು ಶೇಖರಣೆಗಾಗಿ ಬಳಸಲಾಗುವ ಬಹು ಅಂತಸ್ತಿನ ಕಟ್ಟಡ, ಅಂಚೆ ಕಛೇರಿ, ಜಮೇಂದಾರದ ಕಚೇರಿಗಳು, ಮತ್ತು ಒಂದು ಕ್ರಿಶ್ಚಿಯನ್ ಸ್ಮಶಾನ.
ಕಾರವಾರ ಭಾರತೀಯ ಉಪಖಂಡದ ಪಶ್ಚಿಮ ಕರಾವಳಿಯಲ್ಲಿ ಒಂದು ನಗರವಾಗಿದೆ. ನಗರದ ಪೂರ್ವಕ್ಕೆ ಪಶ್ಚಿಮ ಘಟ್ಟಗಳಿವೆ. ಕಾರವಾರವು ಕುಶಾವಲಿ ಹಳ್ಳಿಯಿಂದ ೧೫೩ ಕಿಲೋಮೀಟರ್ ದೂರದಲ್ಲಿ ಅರಬ್ಬೀ ಸಮುದ್ರಕ್ಕೆ ಹರಿಯುವ ಕಾಳಿ ನದಿಯ ದಡದಲ್ಲಿದೆ. ಕಾರವಾರವು ಗೋವ-ಕರ್ನಾಟಕದ ಗಡಿಯಿಂದ ೧೫ ಕಿಮೀ ಕಕ್ಷಿಣವಾಗಿದೆ ಮತ್ತು ಕರ್ನಾಟಕದ ರಾಜಧಾನಿ, ಬೆಂಗಳೂರಿನಿಂದ, ೫೧೯ ಕಿ.ಮೀ. ವಾಯುವ್ಯವಾಗಿದೆ.